N:o 1A 1 SUNNUNTAINA ADVENTISSA 1853\nApostoli Paavali kirjoittaa tämän päivän epistolassa: Että nyt on aika unesta nousta, sillä meidän autuutemme on nyt lähempänä kuin silloin, koska me uskoimme.\nTämä apostoli kirjoittaa myös muille kristityille siitä samasta nousemisesta synnin unesta, niin kuin 1 Kor. 15: 34. Efes. 5:14. 1 Tess. 5: 6, josta me arvaamme, että tämä Jumalan palvelija oli huomannut, kuinka hengellinen uni myös pakkaa niille, jotka ovat heränneet. Koska vihollinen ei voita mitään kristityissä jalopeuran kiljumisella, eikä myös palavain nuolten ampumisella, ei maailman uhkauksilla ja hirmuisella vihalla, eikä myös sisällisten kiusausten kautta, täytyy hänen suostuttaa heitä unijuomalla, huoruuden viinalla ja maailman rakkaudella, että hän pääsis sillä tavalla pistämään heitä säkkiin, ja viemään pimeyden luolaan.\nKoska nimittäin heränneet sielut lakkaavat valvomasta ja kilvoittelemasta, tulee maailman rakkaus hengellisen unen kanssa ja tekee myös maailman murheen luvalliseksi maailman rakkauden kautta. Kristityt rupeavat silloin katsomaan toisella silmällä maailmaan ja toisella silmällä taivaaseen, mutta sillä välillä kuin kristitty katsoo toisella silmällä maailmaan ja toisella taivaaseen, kadottaa hän sen kaitaisen tien ja eksyy pian kokonansa maailmaan jos joku uusi muistutus hänen kuolevaisuudestansa ei tule.\nKoska nyt tämä hengellinen uni niin väkevästi pakkaa kristittyin päälle, niin on Paavali käskenyt heidän nousta ylös unesta, sillä meidän autuutemme on likempänä kuin silloin, koska me uskoimme. Hän maalaa näillä sanoilla kristittyin entistä tilaisuutta, koska he elit suruttomuudessa ja itsepetollisuudessa. Silloin he uskoit, että autuus oli heitä aivan liki, ei ole silloin ollut heillä se tunto, että autuus on heistä kaukana. Ei he ole suruttomuuden tilassa epäilleet autuudestansa, eli ajatelleet, että helvetti on heitä likempänä kuin taivaan valtakunta. Mutta vasta jälkeen, koska Jumalan sanasta omatunto heräis, jonka kautta he tulit suureksi syntiseksi, silloin rupeisit he epäilemään autuudestansa, vaikka tämä epäilys, joka suruttomuuden tilassa ei tuntunut, tuli omasta vanhurskaudesta, joka vasta heränneessä tilassa sai voiman ahdistamaan katuvaisia sieluja epäilykseen, ettei he pääsis pakenemaan Vapahtajan tykö. Kuitenkin osottaa nyt tämä jalo apostoli, että autuus on epäileväisille sieluille likempänä kuin silloin, koska he uskoit, että autuus oli liki, sillä yö on kulunut ja päivä on tullut.\nYö on se hengellinen pimeys, jossa koko maailma oli nukkunut, ennen kuin kristillisyyden valkeus rupeis koittamaan. Yöllä eli pimeyden aikana nukuit kaikki hengellistä unta, ei he silloin tienneet kristillisyyden valosta mitään. Mutta nyt on aika nousta ylös unesta, koska päivä on tullut, koska kristillisyyden valkeus on tullut maailmaan, sillä juuri silloin on autuus meillä likempänä, kuin silloin, koska me uskoimme. Silloin yöllä eli pimeyden aikana me uskoimme unessamme ja sokeudessamme, että autuus oli meillä aivan liki, vaikka hän silloin oli kaukana meistä. Mutta nyt, koska päivä on ruvennut koittamaan, koska kristillisyyden valo on ilmestynyt, nyt on meidän autuutemme likempänä kuin silloin, koska me uskoimme, ja sen tähden sanoo hän: Nyt on aika nousta ylös synnin unesta, sillä yö on kulunut ja päivä on tullut.\nEi se ole niin suuresti ihmeteltävä, jos uni pakkaa yönvalvojalle, joka on valvonut, koska muut ovat nukkuneet, joka on seisonut Sionin muurilla ja huutanut Kello kaksitoista kymmentä eli puoliyön aikana: "Katso, Ylkä tulee, menkäät ulos häntä vastaan." Jos joku yksinäinen matkustavainen on kysynyt häneltä: "Valvoja! Mitäs kuluu yö? Niin hän on vastannut: "Kello yksitoista kymmentä."\nMutta valvojat Sionin muurilla ovat uneliaat olleet, ei he ole tienneet, mitä aika kuluu. He ovat olleet mykät koirat, jotka ei ole haukkuneet, vaikka kaupunki on täynnä varkaita. Nyt olis aika heidän ensinnä nousta synnin unesta, koska valkea on syttynyt kaupunkiin, ja sitte kaikki mykät koirat pitäisit ruveta haukkumaan, että ihmiset heräisit, koska varkaat naakivat huoneeseen, ettei he pääsis varastamaan sen rikkaan miehen hyvyyttä, jota se väärä huoneenhaltija on ilmankin haaskannut.\nNouskaat ylös unesta, Sionin muurin vartijat, ja huutakaat kello yksitoista kymmentä: "Valkea on syttynyt turmeluksen kaupunkiin." Nouskaat ylös unesta kaikki mykät koirat, nouskaat ylös haukkumaan, varkaat tulevat huoneeseen, kiskovat isännän puotia, varastavat sen rikkaan miehen hyvyyden, jonka se väärä huoneenhaltija on ilmanki jo haaskannut. Mutta koska uni pakkaa niillekki, jotka ovat yöllä nukkuneet, eikä ole juuri aikaa heränneet, mitäs meidän pitää sanoman niistä, jotka nukkuvat sekä yötä että päivää. Joitten suuhun rietas on valuttanut unijuomaa ja vielä korviin tiputtanut, ettei heidän pitäis kuuleman, vaikka yksi herännyt ihminen huutaa korvaan, että valkea on irti ja huone on palamassa.\nJotka oikein raskaasti nukkuvat, suuttuvat herättäjälle ja uhkaavat vielä unihorroksissa: "Jos et anna minulle nukkumarauhaa, niin minä annan sinulle korvalle." Riettaan unijuomasta juopuneet ihmiset nukkkuvat vielä kirkossa ja näkevät unta. Jumalan sana, jonka kautta heidän pitäis heräämän, vaikuttaa heissä niin kuin uni juoma olis tiputettu korvista sisälle aivoon. He kuulevat niin kuin unen kautta sanat pirskoovan molemmin puolin, ja sanain hyminän menevän pään ylitse, sivuitse korvia, sivuitse mieltä, sivuitse omaatuntoa ja sivuitse sydäntä, eikä kohti koskaan. Jos nämät sanat viimein tarttuvat seinään, niin vastatkoon seinät tuomiopäivänä. Ei ole juopuneet niitä kuulleet. Ilmanki sanain hyminä vaikuttaa niin paljon, että kaikki juopuneet tulevat autuaaksi.\nVapahtaja on sanonut, mitä profeetta Jesaja oli ennen kirjoittanut: Kuulevaisilla korvilla he kuulevat, ja näkeväisillä silmillä näkevät, eivätkä he kuitenkaan käsitä, sillä tällä kansalla on paatunut sydän ja huono kuulo." Tämän sydämen paatumuksen tähden on niin raskas uni langennut suruttomain päälle, että Jumalan sana vaikuttaa niin kuin unijuoma. Mutta tohtorin kirja sanoo: Huiskuttakaat, huiskuttakaat niitä, jotka ovat unijuomaa juoneet. Jos ette huiskuta niitä, niin he nukkuvat iankaikkisesti.\nNouskaat ylös unesta, kaikki juopuneet, sillä yö on kulunut ja päivä on tullut. Te olette jo nukkuneet koko pitkän yön. Te olette eläneet suruttomuudessa pimeyden aikana. Te olette silloin tehneet pimeyden töitä, joita Paavali luettelee tämän päivän epistolassa. Te olette eläneet muutamat ylön syömisessä, muutamat juopumuksessa, muutamat kammioissa eli huorain huoneessa, muutamat riidassa ja kateudessa. Ja semmoisella elämällä luulevat ne tulevansa autuaaksi, jotka nukkuvat päivällä. Mutta ne nukkuvat iankaikkisesti, jotka nyt ei herää synnin unesta, koska päivä on tullut, koska kristillisyyden valo on alkanut paistamaan muutampain pimeään sieluun, ja armon aamurusko on koittanut muutampain syntisten sydämissä.\nNe nukkuvat ijankaikkisesti, jotka vihaavat valkeutta, jotka pakenevat loisteen syrjästä pimeyteen. Ja ne, jotka ovat juopuneet perkeleen unijuomasta ja huoruuden viinasta, ja vuotavasta pirun paskasta; ne nukkuvat ijankaikkisesti, jotka ei herää, vaikka herännyt ihminen heitä huiskuttaa. Jotka ei kuule, vaikka koirat haukkuvat, että varkaat tulevat. Mutta tohtorin kirja sanoo: "Huiskuta, huiskuta, älä anna juopuneitten nukkua, koska huonet on palamassa." Ei ole herättäjän syy, jos yksi juopunut ihminen hukkuu liekkiin, koska häntä herätetään, eikä sen tähden herää. Se seisoo nimittäin selkeästi kirjoitettuna Ilmestyskirjassa, että he ovat juopuneet huoruuden viinasta, jotka palvelevat sitä suurta petoa, joka nousi merestä ja pohjattomuudesta. Ja mitäpä maailman suruttomat ihmiset palvelevat muuta kuin sitä suurta petoa, joka koko maailman hallitsee.\nKoska nyt uusi kirkkovuosi aljetaan tästä päivästä, ja koska maailman meno osottaa, että enin osa ihmisten lapsista on raskaasti nukkumassa synnin unessa, vaikka yö on kulunut ja päivä on tullut, ja hengellinen uni pakkaa, ei ainoastansa niitten päälle, jotka ovat yöllä valvoneet, koska muut ovat nukkuneet, vaan myös niitten päälle, jotka ovat nukkuneet yöllä ja vasta päivän kanssa heränneet, niin olis tarpeellinen rukoilla sitä suurta Yönvalvojata, jonka silmä ei nuku eikä torku, että hän herättäis ensiksi kaikki vartijat Sionin muurilla valvomaan ja huutamaan, paljonko aika kuluu, että valkea on irti turmeluksen kaupungissa, että varkaat on varastamassa sen rikkaan miehen hyvyyden, jonka väärä huoneen haltija on haaskannut, että kaikki mykät koirat vartijain huutamisen kautta rupeaisit niin kiivaasti haukkumaan, että ihmiset turmeluksen kaupungissa heräisit, että jos joku yksinäinen kulkija, joka on eksynyt turmeluksen kaupunkiin, kysyis: "Valvoja! Mitäs kuluu yö? Vartijat saattaisit Sionin muurilla vastata: "kello yksitoistakymmentä, ei ole enää pitkä aika ennenkuin tuomionkello soipi." Kuule sinä nukkumatoin Jumala kaikkien niitten huokaus, jotka valvomassa ovat. Isä meidän jne.\nEvankeliumi: Matt. 21: 1\nMeidän pyhän evankeliumimme johdatuksesta pitää meidän tällä kerralla katsoman perään, mitä ihmiset turmeluksen kaupungissa tekevät, koska Sionin tyttären kuningas tulee ratsastain aasin tamman päällä. Ensimmäinen tutkistelemus: Mitäs Sionin kuningas tekee, koska hän näkee turmeluksen kaupungin? Toinen tutkistelemus: Mitä ihmiset turmeluksen kaupungissa tekevät, koska Sionin kuningas tulee. Jospa nyt armollinen Herra Jeesus, joka on sen ulosvalitun tyttären Sionin kuningas, löytäis jonkun sielun turmeluksen kaupungista, joka ei ole suuta antanut Baalille!\nEnsimmäinen tutkistelemus: Mitäs tekee Sionin kuningas, koska hän näkee turmeluksen kaupungin? Evankelistat Matteus, Markus ja Luukas muistelevat, että Jesus itki, koska hän ratsastain aasin tamman päällä tuli Öljymäelle ja näki sieltä kaupungin, kussa niin paljon ihmisiä oli, jotka olisit saattaneet autuaaksi tulla, jos he olisit etsikkoaikansa tunteneet, mutta net olit kaikki tyynni paatuneet. Ehkä heillä olit niin komeat ja suuret rakennukset, niin suuri ja kaunis kirkko, jota opetuslapsetkin ihmettelit, yhtä hyvin piti tämä suuri kaupunki yhtenä kirkon ja pappein kanssa, ja koko sen väen paljouden kanssa, joka siinä kaupungissa asui, hävitettämän ja kuoletettaman sen paatumuksen tähden, sen hengellisen vihan ja vainon tähden, jolla tämä onneton kansa oli vihannut profeetoita ja vainonnut kristityitä, ja vuodattanut Vapahtajan veren.\nKoska se johtui Jeesuksen mieleen, kuinka monta tuhatta sielua tässä kaupungissa piti hukkaan mennä, niin se kävi hänen sydämellensä, ja hänen täytyi itkeä ja surkutella tämän onnettoman kansan irstaisuutta ja kovakorvaisuutta, jota hän oli niin monta kertaa freistannut herättää synnin unesta. Hän oli tahtonut koota Israelin lapsia, niin kuin kana kokoo poikiansa siipiensä alle, mutta ei he ole tahtoneet. —Moni ajattelee, koska hän kuulee, kuinka paatuneet juutalaiset olit, että tämän aikaiset ihmiset ovat paljota paremmat kuin juutalaiset. Mutta jos Vapahtaja rupeais niin haukkumaan tämänaikaisia ulkokullatuita ja suukristityitä, niin kuin hän silloin haukkui juutalaisia, kukas tiesi, kuinka kauan he kärsisit häntä? Minä pelkään,että tämänaikaiset siveät ja kunnialliset ihmiset sylkisit häntä vasta suuta, ja sanoisit: "Sinä olet samarialainen ja sinulla on perkele." Onkos se Jumalan Poika, joka siihen laihin kunniallisia ihmisiä haukkuu? Maailman siveät ihmiset sanoisit varsin: "Emme ole niin pahoin eläneet, että hänen tarvitsis tulla meitä soimaamaan ja haukkumaan." Kuolleen uskon tunnustajat sanoisit: "Emme ole niin häijyt, että Jeesuksen tarvitsis itkeä meidän tähtemme, sillä me olemme aina uskoneet hänen päällensä, ja rakastaneet häntä lapsuudesta saakka. Juutalaiset olit ilmanki niin paatuneet, että Vapahtajan täytyi itkeä heidän onnettomuuttansa, mutta me emme suinkaan ole niin pahoin eläneet."\nKukas tiesi, jos ette ole vielä pahemmat kuin juutalaiset? Vapahtaja ei ole soimannut juutalaisia juopumuksesta, sillä juutalaiset ei olekaan juomarit olleet; mutta he ovat sitä vastaan, niin kuin Vapahtaja itse muistelee, soimanneet Vapahtajaa juopumuksesta. Juutalaiset sanoit näin: Katsokaat, mikä syömäri ja juomari se mies on, publikaanein ja syntisten ystävä. Ovatpa juutalaiset löytäneet vikoja Vapahtajan elämässä. Mitästä hän tarvitsi tulla heitä soimaamaan, koska hän oli juomari, ja juutalaiset ei olleet juomarit. Löysitpä juutalaiset vielä paljon muutakin syntiä Vapahtajan elämässä. Vapahtaja oli, ei ainoastansa syömäri ja juomari, vaan myös nuoska ja sapatin rikkoja, kansanhäiritsijä ja yksi suuri noita, joka ajoi ulos perkeleitä Belsebubin voimalla. Siihen vielä Jumalan pilkkaaja, ja se oli suuri rikosasia, että hän tunnusti itsensä Jumalan pojaksi.\nJos hän olis saarnannut suloisesti juutalaisille, ja rukoillut heitä, sanoen: rakkaat juutalaiset, te olette Jumalan lapset, te olette aina siveät ja kuuliaiset olleet Jumalalle, ei saata kukaan teitä soimata vääryydestä ja jumalattomasta elämästä, ja te tulette vissimmästi autuaaksi, jos te niin elätte, kuin tähän asti on eletty. Niin olisit juutalaiset hyvin tykänneet hänestä ja sanoneet: Mestari, me tiedämme sinun olevan Jumalasta, ja sinä opetat Jumalan tien totuudessa, etkä katso ihmisten muotoa. Mutta koska hän rupeis heitä haukkumaan ja soimaamaan ulkokullatuiksi, huoruuden sukukunnaksi ja kyykäärmeitten sikiöiksi, eikö he mahtaneet suuttua hänelle.\nMutta tämänaikaiset siveät ihmiset, jotka itsensä jumalisena pitävät ja yhtä hyvin välistä juovat, välistä kiroovat ja välistä tappelevat, ja välistä viinakrouvia pitävät, ja välistä tekevät huorin, ne sanoisit varsin: "Emme olekaan niin pahoin eläneet, että jonkun tarvitsis meitä soimata vääryydestä ja jumalattomasta elämästä, sillä me olemme, ei ainoastans siveistä vanhimmista syntyneet, vaan myös koko meidän elinaikamme siveästi eläneet; ei suinkaan Vapahtajan tarvitse itkeä meidän tähtemme. Emme ole niin paatuneet kuin juutalaiset. Jos Vapahtaja olis meidän silmäimme edessä, me ottaisimme häntä ympäri kaulan ja antaisimme hänelle suuta. Niin se teki Juudaski, joka hänet petti. Hän oli ilmanki paras kristitty, joka antoi Vapahtajalle suuta.\nMutta jos Vapahtajan täytyi itkeä Jerusalemin kaupungin ylitse, niin tuli hän myös suureen murheeseen Juudas Iskariotin tähden, joka hänet suun antamisella petti. Ja eiköhän ne ole Juudan kaltaiset, jotka ovat kristillisyyteen opetetut, ja ovat saaneet parempaa tietoa kristillisyydestä kuin juutalaiset, ja yhtä hyvin elävät pahemmin kuin turkit ja pakanat? Eiköhän vielä vuoda kyyneleet Vapahtajan silmistä, koska tämän turmeluksen kaupungin asujat ovat niin kovakorvaiset ja paatuneet, ettei he ota Sionin kuningasta vastaan totisen katumuksen ja parannuksen kautta, elävän uskon ja elämän muutoksen kautta. Vissimmästi hän itkee ja surkuttelee niitä onnettomia sieluja, jotka ei vielä tahdo herätä synnin unesta, vaikka niin paljon on saarnattu oikeasta kristillisyydestä. Niin kuin Vapahtajan aikana vihollinen oli paaduttanut juutalaisten sydämet, että heidän täytyi vihaa kantaa kaikille kristityille, niin on vihollinen vielä nytkin sovaissut uskottomain taidot ja kääntänyt heidän silmänsä nurin, että he katsovat sen oikean kristillisyyden vääräksi.\nToinen tutkistelemus: Mitäs tekevät ihmiset turmeluksen kaupungissa, koska Sionin kuningas tulee? Evankelistat muistelevat, että Vapahtaja, koska hän oli itkenyt Öljymäellä sen turmeluksen ylitse, jota siinä kaupungissa oli, ratsasti aasin tamman päällä aina turmeluksen kaupunkiin ja kuin opetuslapset rupeisit kiittämään Jumalata ja huutamaan Hoosianna Daavidin Pojalle, niin nousi siitä ensinnä kateus juutalaisille, jotka käskit Vapahtajan torua opetuslapsiansa vaikenemaan. Ylimmäiset papit ja kirjanoppineet sanoit vielä keskenänsä: Te näette ettette voi mitään hänen kanssansa, koko maailma juoksee hänen perässänsä. Maailman herrat rupeisit pelkäämään, että heidän valtansa ja kunniansa menee hukkaan, jos ihmiset rupeaisit uskomaan Vapahtajan päälle. Ja jota enemmän ihmiset rupeavat kiittämään ja kunnioittamaan Sionin kuningasta, sen suurempi kateus ja viha nousee maailman herroilla, joitten kunnia, valta ja sisälletulo vähenee, jos ihmiset kääntyisit kristillisyyteen. Sillä maailman herrain valta ja kunnia on perustettu sen yhteisen väen tyhmyyden ja sokeuden päälle, koska synti ja pahuus tekee sen yhteisen kansan niin sokeaksi, että heidän täytyy palvella maailman herroja.\nKoska heti kaikki ovat kuninkaan lain rikkojat, muutamat juomarit, muutamat viinaporvarit, muutamat huorat, muutamat varkaat, muutamat kiroilijat, muutamat tappelusmiehet, muutamat luvattoman kalun kuljettajat. Sanalla sanottu, koska heti kaikki ovat niin pahoin eläneet, ettei löydy paljon yhtäkään, joka ei ole sakon väärti, he tulisit heti kaikki kuuden markan miehiksi, jos oikein kovasti lain jälkeen elettäisiin heidän kanssansa. Sen tähden täytyy heidän palvella maailman herroja, jotka ovat tuomariksi asetetut maan päällä. Koska he ensinnä tekevät pahaa ja rikkovat kuninkaan lain, täytyy heidän jälkeen suostuttaa maailman herroja, ettei heitä vietäisi lakiin, ja tämän yhteisen kansan pahuuden tähden saavat maailman herrat valtaa heidän ylitsensä.\nMutta jos ihmiset kääntyisit kristillisyyteen, lakkaisit pahaa tekemästä, lakkaisit kuninkaan lakia rikkomasta, lakkaisit lakia käymästä ja riitelemästä, niin loppuis kaikki maailman herrain valta ja kunnia. Mutta vihollinen ei suo sitä, että maailman herrain kunnia ja valta pitäis loppuman, hän tarkoittaa sitä, että maailman herrat kävisit senkaltaisilla esimerkillä sen yhteisen kansan edellä, sekä koreudella, maailman turhuudella, juopumuksella, viinakaupalla, kortinlyömisellä, tanssilla, pelillä, kirouksilla, ahneudella, huoruudella ja viekkaudella, että yhteinen kansa vahvistuis siinä uskossa, että tämmöinen elämä on oikea elämä.\nMiksis maailman herrat niin elävät? Eihän se ole synti, koska herrat niin tekevät. Sen tähden ovat maailman herrat niin vihaiset Vapahtajalle ja hänen opetuslapsillensa, jotka nyt rupeavat kiittämään Jumalata sen muutoksen tähden, joka kristillisyyden kautta on tapahtunut. Maailman herroille tulee semmoinen kateus siitä, että he rupeevat sanomaan Nikodeemukselle, joka ei ole herrain puolesta: Oletko sinä myös sen miehen opetuslapsi? Onkos yksikään ylimmäisistä uskonut hänen päällensä? Vaan tämä tyhmä kansa, joka ei tiedä raamattua, on kirottu." Maailman herrat, joilla on iso järki pääkallossa, luulevat paremmin tietävänsä, mistä tie menee taivaaseen. Ei he tule niin hulluksi, että he rupeaisit uskomaan Jeesuksen päälle. Mutta tämä kansa, joka ei tiedä raamattua, on kirottu.\nKuulkaat nyt, te Jeesuksen opetuslapset, mitä maailman herrat tuumaavat teistä, jotka huudatte: Hoosianna Daavidin pojalle, he tuumaavat niin, että te olette hullut, jotka uskotte Jeesuksen päälle. He tuumaavat pian niin, että teidän pitää oleman vaiti. Ei teidän pidä huutaman: Hoosianna Daavidin pojalle; sillä koska maailman herrat, jotka ovat viisaammat, ei ole uskoneet hänen päällensä, ei tarvitse teidänkään huutaa: Hoosianna Daavidin pojalle, sillä sen huutamisen kautta vähenee maailman herrain kunnia.\nJos Jeesukselle annetaan kunnia ja valta kristittyin ylitse, niin loppuu maailman herrain valta. Jos te rupeatte kuuntelemaan Jeesuksen oppia, jos te, yhteinen kansa, tulette niin hulluksi, että te kuulette sen kansanhäiritsijän opetuksia, ja tulette Jeesuksen opetuslapsiksi, niin maailman herrat rupeavat teitä vihaamaan. Ei maailman herrat vihaa teitä sen juopumuksen tähden, sen huoruuden tähden, sen kirouksen tähden ja tappeluksen tähden, eli sen viinakaupan tähden, joissa kaikissa maailman herrat ovat itse hyvin oppineet ja joitten kautta maailman herrat ovat saaneet sekä kunnian että sisälletulon teiltä. Mutta jos te rupeaisitte teidän entisestä elämästänne lakkaamaan ja kristillisyyteen kääntymään, silloin te vasta näkisitte, mikä rakkaus maailman herroilla on, — ne rupeaisit teitä vihaamaan kristillisyyden tähden! Sen tähden se taitaa olla paras neuvo, että te elätte niin kuin ennen. Juokaat, kiroilkaat ja tapelkaat, pitäkäät viinakauppaa, huoratkaat ja riidelkäät hyvin keskenänne laissa; sepähän maailman herrat pääsevät jotakin tienaamaan teiltä, koska heillekin tulee osa niistä sakkorahoista.\nNyt me olemme kuulleet, mitä maailman herrat tekevät turmeluksen kaupungissa, koska Sionin kuningas tulee ratsastain aasin tamman päällä. Herrat moittivat kovin, että opetuslapset huutavat: Hoosianna Daavidin pojalle. Herrat soisit, että opetuslapset olisit vaiti, ja käskevät vielä Vapahtajan torua opetuslapsiansa vaikenemaan, mutta Vapahtaja sanoo niin: jos opetuslapset olisit vaiti, niin rupeaisit kivet puhumaan.\nKatselkaamme nyt, mitä kauppamiehet tekevät turmeluksen kaupungissa, koska Sionin kuningas tulee. Evankelistat ovat kirjoittaneet, että kauppamiehet olit tekemässä kauppaa kirkossa, koska Jeesus tuli sinne. Tämä kunniallinen kauppa tapahtui silloin kirkossa maailman Jumalan kunniaksi, ja vaikka semmoinen kauppa oli kielletty laissa, ei kuitenkaan ylimmäiset papit eikä maailman herrat sitä moittineet, eli pahana pitäneet, että Jumalan rukoushuone tehtiin ryöväritten luolaksi. Miksis maailman herrat, jotka muutoin ovat kiivaat Jumalan kunnian puolesta, koska Jeesuksen päälle kannetaan valheita, että hän aikoo heidän kirkkonsa maahan jaottaa, miksis maailman herrain silmät ja korvat olit kiinni lukitut, koska tämmöinen laiton asia tapahtui kirkossa: kauppamiehet ja eläimet sekaisin kirkossa ammuivat ja paskansivat. Jos tämmöiset markkinat olisit tapahtuneet herrain kartanolla, olisit he varsin panneet fiskaalin stämmäämään kauppamiehiä oikeuteen. Mutta että se tapahtui kirkossa vastoin lakia, se ei ollut vaarallinen, koska heille itselle oli annettu lampaan paistia.\nJa me tiedämme, että maailman herroilla on tarkka silmä näkemään vikoja kristittyin elämässä, mutta jos maailman porvarit tekisit vaikka mitä, saati he voitelevat herrain suolia, niin tulee kaikkinainen kauppa luvalliseksi, vaikka se tapahtuis vielä kirkossa. Koska nyt Vapahtaja otti ruoskan ja ajoi ulos kirkosta niitä kaksijalkaisia ja nelijalkaisia eläimiä, ja kaatoi kumoon vaihetuspöytiä, niin että rahat varisit lattialle, silloin suutuit ylimmäiset papit ja maailman herrat hänelle ja kysyit: Kenenkä luvalla sinä näitä teet? Kukas on antanut sinulle valtaa niin tehdä?\nJa luonnollinen järki myös siihen suostuu, että jos se olis ollut muu ihminen kuin Vapahtaja, niin olisit nämät kauppamiehet, joille tapahtui vahinko, pitäneet kaivata vahingosta maksua. Sillä niin sanovat viinaporvarit, jos fiskaali tulis ryöstämään heidän viinojansa eli saattais heitä sakkoon viinan myymisestä, niin sanovat viinaporvarit: Se on suuri synti ja vääryys, että ne saattavat lähimmäisensä vahinkoon. Ja sillä muodolla tulee myös Vapahtaja vääräksi, koska hän pilais heidän kauppansa ja teki sen kautta lähimmäisellensä vahinkoa. Vai olikohan se väärä laki, joka kielsi, ettei saa tehdä kauppaa kirkossa.\nNyt me olemme nähneet, mitä ihmiset turmeluksen kaupungissa tekevät, koska Sionin kuningas tulee. Evankelistat ovat myös kirjoittaneet, että koko kaupungissa nousi humu, koska hän ratsasti läpi kaupunkia. Muutamat kysyit: Kuka se on? Ja samankaltainen humu nousee vielä nytkin turmeluksen kaupungissa, koska Sionin kuningas tulee. Maailman lapset kysyvät: Mikä humu tämä nyt on? Ja mistäs tämmöinen elämä tuli? Ennen on rauhassa tehty viinakauppaa kirkon vieressä. Ennen on ihminen saanut viinaryypyn, koska hän on kirkosta tullut, mutta nyt ei saa punssiakaan juoda. Ennen on kirottu ja huorattu, eikä ole niin haukuttu niin kuin nyt haukutaan. Nyt haukutaan kirkossa. Nyt haukutaan kotona. Haukutaan joka paikassa. Ei tämä elämä näin kelpaa.\nSemmoinen humu tulee turmeluksen kaupungissa, koska Sionin kuningas tulee. kaikki maailman herrat pahenevat lasten ja opetuslasten huudosta: Hoosianna Daavidin pojalle. Mutta huutakaat kuitenkin, te lapset ja opetuslapset, ja riisukaat kaikki omat vaatteet päältänne, ja pankaat tien päälle, kussa Sionin kuningas kulkee, ja kantakaat palmut teidän käsissänne. Taittakaat palmupuun oksia, ja hajottakaat tien päälle, kussa Sionin kuningas kulkee, että hän ajallansa antais teille palmut käteen, koska hän tulee toisen kerran uuteen Jerusalemiin ratsastain työaasin tamman päällä. Silloin te saatte ijankaikkisesti huutaa siinä uudessa Jerusalemissa Hoosianna Daavidin pojalle, ja siunattu olkoon se, joka tulee Herran nimeen: Hoosianna korkeudessa.\nKoskahan nyt Jeesuksen opetuslapset saavat niin huutaa? Me toivomme, että Siionin kuningas tulee pian lunastamaan köyhän morsiamensa. Amen.\nAlkuperäinen (loppulehti) / Aunon kokoelma / Kansallisarkisto Helsinki /\n1 Jäljennös / SKS:n Kollerin kokoelma / Kansallisarkisto Helsinki /\n2 Jäljennös / SKS:n Aunon kokoelma (Kirkkopostillan käsikirjoitus) / Kansallisarkisto Helsinki /


Naisten MM-kisat Kanadassa 5.6.-6.7.2015\nKirjoittaja Aihe: Naisten MM-kisat Kanadassa 5.6.-6.7.2015 (Luettu 26912 kertaa)\nVs: Naisten MM-kisat Kanadassa 5.6.-6.7.2015\n« Vastaus #90 : 05.07.15 - klo:13:17 »\nLainaus käyttäjältä: Eki - 05.07.15 - klo:13:05\nLainaus käyttäjältä: Ruleole - 05.07.15 - klo:12:52\nTärkeintä oli ettei saksa voittanut (lopussa)! Eteenpäin on menty!\nKyllä näin, Englanti halusi enemmän ja taisteli voiton itselleen, ainakin työvoitto oli kiistaton.\nSaksan päävalmentajan ote oli voimaton ja häntä jopa hymyilytti tappiotilanteessa\nSaksan valkku patsasteli koko kisan olemalla cool. Mitään taktista hän ei tehnyt. Ei mitään mikä olisi muuttanut pelin kulun. Saksa oli kisojen suurin pettymys. Englanti positiivinen 'yllättäjä' ranska taidokkain, espanja tulossa. Japani hiipumassa?!\n« Vastaus #91 : 05.07.15 - klo:15:01 »\nLainaus käyttäjältä: Ruleole - 05.07.15 - klo:13:17\nPakko peukuttaa, analyyttista.\nMutta ei anneta kuin yksi, että jää lisää tavoiteltavaa Ruleonellekin.\n« Vastaus #92 : 06.07.15 - klo:12:41 »\nLainaus käyttäjältä: Nääs - 05.07.15 - klo:12:47\nÄlä nyt Matti... Vaikka nääs uskonkin, että mielessäsi toivoit Englannin voittoa, sinäkin.\nHeille ensimmäinen naisten MM-mitali!! Jossain on juhlat!\nSiitä paitsiosta vielä...\nMinä puhuin tuomarista, en tuomareista. Kun avustaja jättää jotain liputtamatta, on päätuomarin todella vaikeaa alkaa niitä (tällä tasolla) korjailemaan. Ei siis ollut (pää) tuomarin virhe.\nSiitä rankusta vielä...\nEsim kulmapotkuissa estetään/kahvataan jatkuvasti ja yleensä aina puolustavan joukkueen toimesta. Silti useimmin puhalletaan puolustavan joukkueen eduksi ja aina jos hiemankin koskee maalivahtiin. No, siitä ei nyt ollut kysymys. Vaan hyökkääjän ja puolustajan käsillä pelaamisesta (kahvaamisesta) ja sanoisinko, sen oveluudesta.\nOn totta, että englantilaishyökkääjä kahvasi takakädellä ensin saksalaispuolustajaa, mutta juuri sen verran kuin usein tehdään ja joita ei vihelletä. (Tavallaan saa provosoida, mutta ei saa provosoitua.) Kun saksalaispuolustaja sitten teki mitä teki, kyse ei enää ollut pelkästä kahvaamisesta, vaan kahden käden nopeasta täsmäiskusta, kun hyökkääjä kaadettiin. Mielestäni ensimmäinen (englantilais) virhe ei aivan ollut vapaapotkun arvoinen, mutta toinen virhe ehdottomasti sitä oli.\nMeidän näkemysero tulee kuitenkin enemmän siitä, kun sinun mielestäsi saksalaisvirhe ei siksi ollut virhe, kun jo aikaisemminkin oli tapahtunut pienempi virhe, (jota tuomari ei noteerannut.) Mutta, mutta, virhe se saksalaisvirhe silti oli.\nJa kyllähän sinäkin Matti, koet kuitenkin Englannin voiton, voitoksi jalkapallolle?!!\nJa myönnät kai senkin, että Englanti oli aivan yhtä hyvä kuin Saksa. (Siis +/- 5%, tai oikeammin 1-0.)\nKyllä Englanti oli parempi ja ansaitsi voiton, pilkkutuomio vaan oli minusta vähän väärä tapa ratkaista tämä aika huonotasoinen ottelu ja oikeastaan myös ottelun tuomarilinjan vastainen, sillä aika paljon sallittiin käsillä repimistä läpi ottelun eikä vihelletty selviäkään vapareita, vaikka niillä repimisillä estettiin hyvien tilanteiden syntymistä.\nEnsimmäinen virhe pitäisi aina löytää ja viheltää, nyt se johti sitten toiseen ja ratkaisevaan virheeseen. Sillä ensimmäisellä virheellä kun usein saavutetaan se etu tilanteessa.\nSaksa on hyytynyt toistaiseksi, mutta kyllä se naisfutiksen suurvaltana tulee pysymään. Aika kyseenalaisia valintoja tähän peliin valmentaja teki, mutta muutaman hyvänäkin. Petermann aloitti hyvin, sitten hyytyi, ja odotin Mittagia hänen tilalleen, en Sasicin.\nItse puuttuisin noihin kahvaamisiin myös kulmissa, muutama pilkku tärkeissä otteluissa, niin loppuisi. Nythän vihelletään vain sellaiset tilanteet, joissa rikotaan sitä pelaajaa, joka olisi pääsemässä palloon, kun toisaalla on pidetty kaksin käsin kiinni pelaajaa, joka voisi siiihen palloon päästä tai jonka olisi mahdollisesti pitänyt siihen paikkaan liikkua ja joka olisi ollut alkuperäisen kuvion kohde.\nEDIT: ai niin se paitsio - se oli tilanne, jossa Saksalla oli kulma, englantilainen puski pallon takaisin kohti samaa kulmaa, jossa kulman antaja sitten liputettiin paitsioon....ja vihellettiin myös.\n« Vastaus #93 : 06.07.15 - klo:15:20 »\nAijaha. Tuollainenko se paitsio oli. Jäi minulta huomaamatta. Siis se, että sen pallon sinne kulmaan palautti englantilainen. Ja eihän tuo ollut tuomareilta kuin puolittainen virhe. Pelaajahan oli nääs paitsioasemassa. Heh.\nJääkiekossa kahvaamiseen on puututtu. On oikeastaan todella suuri ihme, ettei jalkapallossa tuota käsillä pelaamista tavata viheltää.\nItse kun pelasin, niin se vähän auttoi kun kyynärpäillä tein itselleni tilaa. (Mutta tämä ei ole neuvo kenellekään.) Tämä on suuri ongelma, siitä olen samaa mieltä. Varmaan jossain vaiheessa huomaavat, että on nipistelyn tai puremisen kanssa samaa epäurheilumaisuutta.\nTästä tulikin mieleen yksi juttu... kun kaverin faija kerran oikein neuvoi minua, että koita kuule nipistellä niitä puolustajia, niillä kuulemma palaa päreet. No minähän koitin, että palaako. Heti seuraavassa pelissä oli vastassa sellainen oikein kovaotteinen toppari, jolle en meinannut pärjätä. Otin käyttöön nipistämisen, (kun puremisesta en tuolloin ollut vielä mitään kuullut.) Vasta toisella puoliajalla siltä meni hermot ja sitten alkoikin jatkuvia virheitä tekemään. Voitettiin se peli kahdella maalilla, joten suositten. Vitsi, en suosittele. Fair Play.\n« Vastaus #94 : 21.07.15 - klo:21:58 »\nKanadan MM-kisoissa jäi ratkaisematta Euroopan viimeinen paikka ensi kesän Olympiakisoihin Rio de Janeiroon. (Englanti ei voi osallistua, kun britit menevät o-kisoihin Iso-Britannian lipun alla)\nRuotsi yritti kovasti juntata itselleen karsintaturnauksen järjestämistä.\nNyt on UEFA kuitenkin päättänyt antaa turnauksen Hollannille.\nKarsintaturnaus pelataan Rotterdamissa 2.-9.3.2016 Hollannin, Norjan, Ruotsin ja Sveitsin kesken.\nE: Turnauksessa ratkeaa siis UEFA:n kolmas paikka Rioon. Saksa ja Ranska lunastivat pilettinsä jo MM-kisojen menestyksen perusteella.\n« Viimeksi muokattu: 22.07.15 - klo:11:37 kirjoittanut Eki »


Rovaniemellä pommiuhka - Juha Malinen kertoo äkkilähdöstä: "Sinne jäi osa tavaroista ja vaatteista"\n17.04.2017 klo 19:51 (muokattu 17.04.2017 klo 20:02 )\nRovaniemen Palloseuran päävalmentaja Juha Malinen kertoi, miten joukkue reagoi pommiuhkaan.\nRoPS hävisi kotonaan VPS:lle 2-4.\nOttelun jälkeen joukkue kuuli pommiuhasta.\nPäävalmentaja Juha Malinen kertoi, miten joukkue otti vastaan pelottavat uutiset.\nRoPS:n päävalmentaja Juha Malisen pääsiäismaanantai oli raskas. JARNO KUUSINEN/AOP\n- Meidät määrättiin ulos stadionilta noin kymmenen minuuttia ottelun jälkeen. Pelaajat eivät ehtineet vielä suihkuun. Lehdistötilaisuutta ei ehditty tehdä, Malinen kertoi.\n- Stadionilta piti lähteä. Sinne jäi osa tavaroista ja vaatteista. Heti häivyttiin. Pelaajille hommattiin asuntojen avaimia. Me johtoporukalla olimme reilu tunti, kunnes poliisit toivat minun omat avaimet.\nPoliisi tarvitsi Malisen avaimia päästäkseen tiloihin, mitkä olivat lukittuina.\n- Käsittääkseni viisi poliisia teki perustarkastuksen. Sitten saapui vielä toinen ryhmä poliiseja, jotka käsittääkseni ovat enempi tähän asiaan paneutuneita, Malinen kertoi.\n- Stadion on edelleen suljettuna. Sinne ei pääse ketään. On vaikea sanoa, kuinka kauan tämä kestää.\nMiten joukkue reagoi tällaiseen uutiseen?\n- Kaikillehan se oli hämmennys. Ei osannut muuta kuin panna jalkaa toisen eteen ja häipyä sieltä, Malinen kertoi.\n- Ainahan se on otettava tosissaan, mutta aika absurdiltahan se kuulostaa, että siellä oikeasti mitään tapahtuu, mutta jos uhka on, se on otettava tosissaan. Hämmennyksissä ollaan. Ei oikein tiedä, minkälaiseen ajatukseen tässä tarttuu.\nMalinen ei ole kokenut aiemmin mitään vastaavaa.\n- Itse pelikin oli traumaattinen, ja urheiluun kuuluu kaikki nämä erilaiset tunneskaalajutut, mutta kyllä tämä menee semmoiselle osastolle, mitä toivoo, että ei tarvitsisi kohdata, Malinen sanoi.\n- Muut ovat työhön liittyviä asioita. Tämä menee isompiin mittakaavoihin. Toivottavasti tässä on joku väärinkäsitys. Toivon myös, ettei kukaan leiki tämmöisellä asialla. Jos aletaan leikkiä tämmöisillä asioilla, niin silloin jollakin ihmisellä on kotikasvatuksessa vikaa.\nPoliisi tutkii stadionia. RoPS:n pelaajat voivat hakea varusteensa stadionilta vasta huomenna.\nOtsikkoa muokattu klo 20.00\nLaaja poliisioperaatio päättyi - Rovaniemen pommiuhka osoittautui perättömäksi


Kolme vinkkiä kerrostalon sauhuttelukiistoihin | M2\nEtusivu » Ajankohtaista » Blogi » Kolme vinkkiä kerrostalon sauhuttelukiistoihin\nKolme vinkkiä kerrostalon sauhuttelukiistoihin\nParas tapa on sopia tupakoinnille sopivista alueista asianosaisten kesken. Jos sovittelu ei riitä, apua voi pyytää isännöitsijältä tai jopa terveysviranomaisilta.\nTupakoinnista aiheutuvat savu- ja hajuhaitat sekä niistä syntyvät naapureiden väliset kiistat ovat harmillisen yleisiä. Meille M2-Kodeille on tullut kesän aikana paljon kyselyitä uudesta tupakkalaista. Asukkaitamme askarruttaa, mikä on kantamme asiaan. Vastaus on helppo, sillä sinänsä meillä ei ole omaa kantaa vaan noudatamme voimaan tulevaa lakia.\nUusi tupakkalaki ei suoraan oikeuta kiinteistön omistajaa kieltämään parveketupakointia yksipuolisesti (pois lukien uudet kiinteistöt, joissa se on mahdollista huomioida vuokrasopimuksissa). Asia on hankala kiinteistön omistajan näkökulmasta, koska se ei mahdollista yksipuolisia toimenpiteitä ongelmien poistamiseksi. Sen sijaan laki mahdollistaa yksittäisen henkilön tupakoinnin kieltämisen kaupungin terveysviranomaisen kautta. Tällöin terveysviranomaisten tulee olla mukana toimenpiteessä ja todeta haitta.\nM2-Kodit seuraa tilannetta ja sitä, miten prosessi eri kaupungeissa toimii. Toimimme aina lain mukaisesti.\nToimi näiden ohjeiden mukaan, kun savuhaittoja ilmenee:\n1. Sovittele ensin\nParas tapa vähentää tupakansavun sisätilaan kulkeutumisesta aiheutuvaa altistusta on sopia toimenpiteistä asianosaisten asukkaiden kesken. Sopimalla tupakoinnin välttämisestä alueilla, joilta savua leviää naapurihuoneistoihin, voidaan yleensä löytää kaikkia osapuolia tyydyttävä ratkaisu.\n2. Ota yhteys isännöitsijään\nJos sopimukseen ei päästä, haitan kärsijän tulee ottaa yhteys talon isännöitsijään, ilmoittaa haitasta, yksilöidä se, sekä pyytää ryhtymään toimenpiteisiin epäkohdan poistamiseksi. Pyyntö tehdään kirjallisesti. Kiinteistönomistaja on velvollinen poistamaan terveyshaitan sisätiloista silloin, kun se aiheutuu asukkaista riippumattomista syistä.\nIsännöitsijä osallistuu myös tarvittaessa neuvotteluun ja pyrkii toimenpiteillään poistamaan mahdolliset rakenteelliset ongelmat asunnoista, joilla estetään savun kulkeutuminen toiseen asuntoon talon rakenteita pitkin. Käytännössä savu tulee usein ilmastoinnin avustamana ulkoa esimerkiksi korvausilmaventtiileistä, jolloin ongelmaa ei ikävä kyllä voida käytännössä korjata.\n3. Apua terveydensuojeluviranomaiselta\nJos isännöitsijän ehdottama ja mahdollisesti suorittama ratkaisu ei ole riittävä haitan poistamiseksi, haitan kärsijä voi edelleen ottaa yhteyttä terveydensuojeluviranomaiseen, joka terveydensuojelulain perusteella voi, jos riittävä näyttö haitasta on olemassa, ryhtyä terveydensuojelulain mukaisiin toimiin asiassa.\nTarkempia ohjeita ja neuvoja ja ohjeita käytännön toimenpiteistä voi saada oman kunnan terveydensuojeluviranomaisilta (terveystarkastajilta).


Ikääntyvien asumisessa tulisi hyödyntää jo olemassa olevia resursseja - Lukijalta - Satakunnan Kansa\nIkääntyvien asumisessa tulisi hyödyntää jo olemassa olevia resursseja\nPorin yhteistoiminta-alueen iäkkäiden palvelujen suunnitelmassa lähtökohtana on, että omassa kodissa asutaan mahdollisimman pitkään kotiin annettavien laadukkaiden palvelujen turvin. Suurimpana haasteena todetaan olevan yksinäisyys ja turvattomuus, joita yhteisöasumisella voidaan lievittää.\nTarvitsemme uusia innovatiivisia ratkaisuja. Älykkään ympäristön hyödyntämisessä iäkkään arjessa on paljon kehitettävää. Asuinympäristöjen kehittäminen ja rakentaminen on hidasta, ja se vaatii pitkäjänteistä suunnittelua. Näin mainitaan suunnitelmassa.\nTämä kaikki on ihan totta. Tuntuu kuitenkin siltä kuin jotain olisi unohdettu.\nMeillä on Porissa jo nyt varmaankin tuhat asuntoa kiinteistöissä, jotka on rakennettu vanhustentaloiksi tai senioritaloiksi. Nimi ei taloa huononna ja nämä toimivat edelleen tarkoitustaan vastaavasti. Kohteita on muun muassa Porin seniorikotiyhdistyksellä, Porin YH-Asunnot Oy:llä, Diakonialaitoksella ja yksityisillä omistajillakin.\nUseissa toimi jo esimerkiksi 1990-luvulla kotipalvelun tuella erinomaisia yhteisöllisen asumisen kotiympäristöjä. Kotipalvelun pitkäaikainen alasajo on tosiasiassa aiheuttanut, että yhtä hyvää, moniosaajien tuottamaa palvelua ei samassa mitassa enää ole.\nUseimmissa taloissa asutaan täysin itsenäisesti omissa vuokra-asunnoissa. Yhteiskäytössä olevat kerhotilat antavat mahdollisuuden yhteisiin tapaamisiin ja kerhoihin sekä muihin vastaaviin.\nPerusturvan viriketoiminnan ohjaajat toki pitävät edelleen useissa näissäkin taloissa virikekerhoja. Nämäkin maksavat itse itsensä, koska korvaavat monia kotipalvelukäyntejä. Taloissa asuu tyytyväisiä ikäihmisiä.\nOdotellessa näitä innovatiivisia ja älykkäitä asuinympäristöjä pitäisi perusturvan ja tulevan hyvinvointialueen käyttää hyödyksi jo olemassa olevat resurssit ja tukea ikääntyvien ohjaamista näihin asuntoihin. Kotihoidon järjestäminen vierekkäisiin asuntoihin on varmasti edullisempaa kuin hajallaan oleviin palvelujen kohteisiin.\nSilti pitää suunnitella ja odottaa uusiakin ratkaisuja.\npuheenjohtaja, Porin Seniorikotiyhdistys ry


Laura Ramsey (s. 14. marraskuuta 1982 Brandon, Wisconsin, Yhdysvallat) on yhdysvaltalainen näyttelijä. Hän on esiintynyt useissa elokuvissa, muun muassa Venomissa (2005), She's the Manissa (2006) ja The Covenantissa (2006).\nLaura Ramsey vuonna 2013.\nKoko nimi Laura Ramsey\nSyntynyt 14. marraskuuta 1982 (ikä 39)\nBrandon, Wisconsin, Yhdysvallat\nRamsey syntyi Brandonissa, Wisconsinissa, missä hän kävi koulua nimeltä Laconia High School ja heti tämän jälkeen muutti Los Angelesiin tavoitteenaan luoda itselleen näyttelijän uraa. Hänet löydettiin Los Angelesin Sunset Boulevardin varrella olevassa ravintolassa, jossa hän oli tarjoilijana.\nRamseyn ensirooli oli reality-elokuvassa The Real Cancun (2003). Hänellä oli pieni rooli Natalie Day -nimisenä tyttönä TV-sarjassa The Days vuonna 2004.\nVuonna 2005 Ramsey oli mukana Catherine Hardwicken ohjaamassa elokuvassa Lords of Dogtown. Elokuvan on käsikirjoittanut Stacy Peralta, ja elokuvassa nähtiin muita suuria nimiä, kuten Emile Hirsch, Heath Ledger, Nikki Reed, Rebecca De Mornay sekä lukuisia muita. Ramsey esitti elokuvassa Gabrielle-nimistä tyttöä. Samana vuonna hän esiintyi vielä kolmessa eri elokuvassa: Inside Out, Cruel World sekä Venom.\nVuonna 2008 Ramsey vieraili TV-sarjassa Mad Men roolissa nimeltään Joy. Hän esiintyi yhdessä jaksossa nimeltään "The Jet Set". Seuraavana vuonna hän esiintyi neljässä elokuvassa: Shrink Middle Men, Street ja Catch .44.\n2003 The Real Cancun Oma itsensä Elokuva\n2004 The Days Natalie Day TV-sarja 6 jaksoa\n2005 Lords of Dogtown Gabrielle Elokuva\nInside Out Miranda Elokuva\nCruel World Jenny Elokuva\nVenom Rachel Elokuva\n2006 She's the Man Olivia Elokuva\nThe Covenant Sarah Wenham Elokuva\n2007 Whatever Lola Wants Lola Elokuva\n2008 The Ruins Stacy Elokuva\nMad Men Joy TV-sarja 1 jakso\n2009 Shrink Keira Elokuva\nMiddle Men Audrey Dawn Elokuva\nStreet Lexi Elokuva\nCatch .44 Dawn Elokuva Ennakkotuotanto\nLaura Ramsey Internet Movie Databasessa (englanniksi)\nNoudettu kohteesta ”https://fi.wikipedia.org/w/index.php?title=Laura_Ramsey&oldid=16808382”\nViimeksi muokattu 4. lokakuuta 2017 kello 11.50\nSivua on viimeksi muutettu 4. lokakuuta 2017 kello 11.50.


Linomix | Life - Life\nVatsan parhaaksi marjainen pellavansiemenrouhe.\nLinomix on herkullinen lisä ruokavalioosi ja sisältää runsaasti luonnon tehoaineita elimistösi käyttöön!\nRouheessa on puristuksen jäljiltä alkuperäisestä määrästä noin 20 % pellavansiemenöljyä. Pellavansiemenrouheessa on monia terveysvaikutteisia aineita: rasvahappoja kuten omega-3 ja omega-6, kuituja 28 % (joista 1/3 liukenevia), lima-aineita, lignaaneja sekä kivennäisaineita kuten magnesiumia ja kaliumia sekä hivenaineita kuten piitä. Pellavansiemen sisältää rasvahapoista varsinkin alfalinoleenihappoa pidetään erittäin tärkeänä. Rasvahapoilla on oleellinen rooli solukalvojen ja aivojen toiminnassa. Pellavansiemenen sisältämät lignaanit ovat tärkeitä antioksidantteja. Lignaanien lähteenä pellavansiemenrouhe on muihin kasveihin verrattuna ylivertaista. Esimerkiksi rukiiseen verrattuna lignaanipitoisuus on monisatakertainen. Päiväannoksesta Linomixiä, joka sisältää noin 10,4 g pellavansiemenrouhetta, ihminen saa noin 7 mg lignaaneja (max. saantisuositus 40 mg/pv).\nRuusunmarja rikastuttaa Linomixiä luonnon C-vitamiinilla, jolla on bioaktiivinen yhteisvaikutus mm. lykopeenin kanssa. Ruusunmarjassa on myös E-vitamiinia ja polyfenoleita, tärkeitä antioksidantteja.\nKarpaloa on kansan parissa käytetty parantamaan mahan ja suoliston toimintaa. Apteekeissa on ennen myyty karpalosta valmistettua vatsavalmistetta.\nToinen Linomixin sisältämistä C-vitamiinin lähteistä on tyrni. Se sisältää myös runsaasti rasvahappoja, tokoferoleja (E-vitamiini), kasvisteroleita ja flavonoideja.\nSuomen Luontaistuotekauppiaiden Liitto valitsi mustikan vuoden 2004 kasviksi. Mustikka onkin ollut kansanperinteessä tärkeä marja terveyden vaalimisessa.\nRuokosokeri eroaa koostumukseltaan merkittävästi teollisesti valmistetusta sokerista. Se on hellävaraisen valmistusprosessin jäljiltä mahdollisimman luonnollisessa muodossa. Ruokosokeria valmistetaan Etelä-Amerikassa ilman kemiallisia prosesseja käsin puristamalla. Se sisältää paljon ravitsevia ainesosia kuten kivennäisaineita ja aminohappoja. Ruokosokeri imeytyy verenkiertoon hitaammin kuin teolliset sokerit. Ruokosokeri eli intiaanisokeri sulaa hyvin sekä kylmään että kuumaan nesteeseen.\n2 rkl päivässä puuroon, viiliin, jogurttiin, mehukeittoon tms. sekoitettuna. Vähäkuituisessa ruokavaliossa annostusta voi nostaa.\nPellavansiemenrouhe, ruusunmarja, karpalo, mustikka, tyrni, kauralese, ruokosokeri.


slokez: October 2010\nProject Pitchfork 22.10 @ Gloria, Helsinki\nVihdoin lupaamani postaus Project Pitchforkin keikasta. Keikka tosin meinasi jäädä minulta väliin. Minun oli tarkoitus matkustaa viime viikolla keskiviikon ja torstain välisenä yönä Lapista takaisin pk-seudulle. Noh, niin siinä kävi että heräsin keskiviikkona aamuna siihen, että tärisin kylmyydestä peiton alla. Ei auttanut muu kuin mitata kuume ja 37,7 astettahan tuo mittari näytti. Kirosin flussapöpöt alimpaan helvettiin ja pohdin taas tämän olevan niin minun tuuriani. Eikä siinä kaikki, keskiviikkoiltana kuume nousi yli 39 asteen. Nukuin koko päivän ja aloin vaipua epätoivoon. Päätin, että en luovuta vaan vedin kaikki mahdolliset (ja mahdottomat) lääkkeet naamariin: buranat, finrexinit, yrttitipat, actimelit jne. Kuumeesta ja poikaystävän varoituksista huolimatta lähdin keskiviikkona urheasti junaan istumaan. Heräsin ensimmäisen kerran Oulussa, toisen kerran Tampereella ja seuraavan kerran Pasilassa todetakseni että prkl olen kohta päätepysäkillä.\nTunsin kuolevani vain matkalla junasta asemahalliin. Onneksi ihana poikaystäväni tuli minua vastaan ja kantoi painavat laukkuni Kamppiin, bussiin ja kotiini. Sen lisäksi hän kävi vielä kaupassa, että sain nukkua koko päivän. Tuntui aivan uskomattoman hyvältä, että joku jaksoi huolehtia minusta, kun olin huonossa kunnossa. Joidenkin mielestä se on itsestäänselvyys, että kumppani huolehtii, mutta minulle se ei todellakaan ole. Kiitos huolenpidosta.\nJa uskokaa tai älkää perjantaiaamuna mittari näytti 36 astetta! Meikä on terve. Ja ei kun valmistautumaan keikkaa varten. Sairastelun takia jätin kuitenkin kirkkaat väliin ja otin vain muutaman siiderin. Mies saattoi minut Kamppiin, josta löysinkin Sinnan ja suuntasimme kohti Gloriaa.\nJa pakkohan oli toki ottaa parisuhdekuva\nHiuskoriste, headpiece - Ibero, Citymarket\nHame, skirt - Lindex\nSukkahousut, tights - Lindex\nSaavuttiin Sinnan kanssa tyylikkäästi myöhässä Gloriaan. Missattiin lämppäribändi kokonaan, mutta hei, hienot naiset on aina myöhässä. Ehdittiin kuitenkin ennen itse Project Pitchforkin keikan alkua ja rynnistettiin lavan eteen humppaamaan (ja flirttailemaan laulajalle). Keikka oli mitä parhain ja kuulin ehdottoman lempikappaleeni bändiltä eli Time Killer: in. Ihmettelen vain suuresti sitä, että biisi soitettiin jo kolmantena kappaleena. Yleensä kun hittibiisi säästetään viimeiseksi. Pääsimme myös lavalle tanssimaan, kun laulaja noukki eturivistä yleisöä lavalle tanssimaan. Joku mulkku järjestysmies ei tosin tästä hirveästi innostunut. Ilonpilaaja. Oli kuitenkin aivan loistava keikka.\nJa lopuksi vielä, ihanat tytöt keikalla <3\nLisää loistavia keikkoja ja klubeja on tiedossa:\n5.11 Synapsi Halloween @ Wäiski\n12.11 Graveyard party @ Gloria\n15.11 Apoptygma Berzerk @ Gloria\nPosted by Adhara Ukrainski at 1:13 PM No comments: Links to this post\nTotuus on blogia ihmeellisempää?\nOlen jo pidemmän aikaa pohtinut millaisen kuvan ihmiset antavat itsestään blogissa ja miksi. Mitä ihmiset mahtavat ajatella minusta vain tämän perusteella? Aiheesta on tullut keskusteltua yhden jos toisenkin ihmisen kanssa ja uusimmassa Cosmopolitanissa oli myös juttu samasta aiheesta. Vastaako ihmisen nettipersoona todellisuutta vai onko totuus blogia ihmeellisempää..vai sanoisinko tavallisempaa?\nTuntuuko muiden elämä aina paljon mielenkiintoisemmalta? Miksi toiset näyttävät aina kauniimmilta kuvissa, miksi heillä on hienommat vaatteet, enemmän rahaa, vilkas sosiaalinen elämä ja upea asunto? Oma elämä tuntuu tylsältä ja peilikuvakaan ei miellytä. Kuinka usein vertaat itseäsi muihin ja kärsit sen jälkeen alemmuuden tunteesta? Kuka tunnistaa itsensä? Veikkaanpa, että hyvin moni.\nMutta oletko koskaan miettinyt mikä asioista on oikeasti totta? En henkilökohtaisesti usko, että ihmiset hirveästi valehtelevat blogeissaan, mutta ehkä kaunistelevat totuutta. Ehkä hän ei kertonut että häivytti photoshopilla järkyttävän finnin kasvoistaan, unohti myös mainita, että se täydellinen parisuhde lähenee loppuaan ja luottokorttivelka hipoo pilviä. Mutta se on inhimillistä. Jokainen meistä haluaa antaa itsestään mahdollisimman hyvän vaikutelman muille ja samalla hieman nostaa itsetuntoaan. Tässä ei sinänsä ole mitään pahaa, mutta entä jos toisten blogien lukeminen tekee sinut kateelliseksi ja saa voimaan pahoin.\nOlen joskus järkyttyneenä lukenut hyvin suosittujen muoti- ja lifestyleblogien saamia kommentteja. Osassa ihmivat ovat suorastaan kehoittaneet blogin pitäjää tappaamaan itsensä, koska hän on ruma huora. Anteeksi mitä? Herää kysymys, miten yksi blogi voi saada jonkun ihmisen kirjoittamaan mitään noin radikaalia? Kyseessä kun ei ole mikään poliittisesti kantaa ottava tai uskonnollisiin kysymyksiin puuttuva blogi, jotka yleensä herättävät suuria tunteita ja paljon keskustelua. Onko kyse todella vain kateudesta?\nMutta nykymaailmassa se on niin helppoa. Anonyymisti voi sanoa selllaisia asioita, mitä et ikinä päin naamaa kehtaisi sanoa. Oma elämäsi tuntuu niin tylsältä ja naamakin rumalta, ja sitten näet jonkun, joka edustaa juuri sitä mitä itse haluaisit olla. Kuinka helppoa on kirjoittaa jotain ilkeää ja tuntea hetkellistä voiton riemua että sait poljettua hänet alas. Vai saitko sittenkään? Kuvitteletko todella, että nyt tämä bloggaaja lopettaa uusien vaatteiden ostamisen, antaa itsensä rupsahtaa ja lopulta tappaa itsensä? Tuskinpa vain. Luultavasti häntä ei voisi vähempää kiinnostaa sinun mielipiteesi, koska et ole millään tavalla merkittävä henkilö hänen elämässään. Surullista eikö? Ei, vielä surullisempaa on se, että sorrut tuollaiseen vain koska jollain ihmisellä on jotain, mitä sinulla ei ole.\nJos ihmiset käyttäisivät kateuteen ja toisten haukkumiseen käyttämänsä energian siihen että saisivat itse sen, mitä toisessa kadehtivat, olisi maailma paljon parempi paikka elää. Turha olla kateellinen muille, jos et itse tee mitään sen eteen, että oma elämäsi olisi sellaista kuin sen haluat olevan. Oletko koskaan pysähtynyt ajattelemaan, mitä nämä toiset ihmiset ovat tehneet sen eteen, että heidän elämänsä olla sellaista kuin se on. Mikään tässä maailmassa kun ei tule ilmaiseksi.\nEnkö muka itse ole koskaan ollut kateellinen kenellekään? Tottakai olen. Mutta harvoin olen ihmisille kateellinen materiasta tai ns. pinnallisista asioista. Asia, mistä olin joskus aivan tuhottoman kateellinen ihmisille oli niinkin yksinkertainen asia kuin parisuhde. Kihisin vihreänä kateudesta ihmisten onnellisille parisuhdekuville netissä (olivatkohan edes oikeasti onnellisia?) ja itku kurkussa katselin söpöjä pariskuntia kaduilla. Omat parisuhteeni kun ovat olleet hyvin epäonnistuneita, enkä ole ollut yhdessäkään aiemmassa suhteessani aidosti onnellinen, saati että olisin tuntenut itseni rakastetuksi. Ja vaikka kuinka yritin löytää pysyvän onnen, en siinä onnistunut. En jaksanut onnitella ystäviäni kihlauksesta, lapsista tai yhteisestä asunnosta. Halusin, että en kuulisi heidän suhteistaan yhtään mitään. En silti koskaan mustamaalannut ystäviäni tai toivonut heidän eroaan. Ei se ole minulta pois, jos jollain toisella on asiat hyvin. Ihmisten olisi hyvä ymmärtää, että toisen onni ei ole koskaan itseltä pois.\nOlen joskus ihmetellyt suuresti, kun joku ihminen on sanonut kadehtivansa minua. Olen miettinyt, että miksi ihmeessä hän minua kadehtii. Kun olen kysynyt asiasta, olen kuullut monia eri syitä. Monesti ne ovat asioita, joita itse ei ole edes ajatellut. Asioita, jotka ovat itselleen niin itsestäänselviä, että ei tule edes ajatelleeksi, että joku voisi olla niistä kateellinen. Ihmisen pitäisi muistaa olla kiitollinen kaikesta hyvästä, mitä on elämässään saanut, koska liian usein asioita osaa arvostaa, vasta kun ne menettää.\nItse voin rehellisesti, ja yhtään kaunistelematta totuutta, sanoa olevani tällä hetkellä hyvin onnellinen ja olen tyytyväinen itseeni ja elämääni. Voin myös kertoa, että elämäni ei ole täydellistä ja olen kokenut paljon pahoja asioita. Miksi en sitten puhu niistä? Koska ihmiset voisivat käyttää niitä minua vastaan. Kyse ei ole niinkään totuuden kaunistelusta, vaan siitä, että ne eivät kuulu ulkopuolisille. Joistakin ikävistä asioista en halua puhua edes läheisteni kanssa, miksi siis avautuisin niistä täysin tuntemattomille ihmisille netissä?\nPoikkeaako oma nettiminäni todellisuudesta? Kyllä. Tiedän, että netin perusteella osa ihmisistä pitää minua hyvin pinnallisena, kylmänä ja itserakkaana ihmisenä. Välillä asia harmittaa minua, mutta toisaalta tiedän, että läheiseni ovat täysin eri mieltä. Pidän tietoisesti itselläni kovan ulkokuoren, koska olen pohjimmiltani niin herkkä. Haluan vain suojella itseäni. Ymmärrän hyvin, että ihmiset tulkitsevat sitä eri tavoin. Toisille pelkkä ulkonäöstä huolehtiminen tekee pinnalliseksi, vaikka kirjaahan ei saisi arvostella pelkän kannen perusteella. Mielestäni pelkän netin perusteella ei kannata ihmistä tuomita.\nUskon, että ihminen voi saavuttaa elämässä lähes mitä tahansa, jos vain oikeasti haluaa. Kyse on siitä, miten paljon sitä haluaa ja kuinka paljon on valmis tekemään töitä sen eteen. Turha siis hukuttaa itseään kateuden syövereihin, vaan pysähtyä hetkeksi miettimään omaa elämäänsä. Mikä omassa elämässäni ja minussa itsessäni on hyvää ja mitä voisin niissä muuttaa? Älä tuhlaa energiaasi kateuteen, vaan käytä se oman itsesi hyväksi. Viha ja kateus ovat vain energian tuhlausta hyviltä asioilta. Jokaisessa ihmisessä on ne hyvät ja huonot puolensa, eikä kenenkään elämä ole niin täydellistä, kuin se ehkä ulkopuolisen silmissä näyttää. Toiset vain osaavat nauttia elämästä silloinkin, kun se ei ole niin ruusuista. Ja se on asia, josta saa ja pitääkin olla hieman kateellinen.\nPosted by Adhara Ukrainski at 6:46 AM No comments: Links to this post\nPosted by Adhara Ukrainski at 12:30 PM No comments: Links to this post\nPosted by Adhara Ukrainski at 9:24 PM No comments: Links to this post\nPosted by Adhara Ukrainski at 9:37 PM No comments: Links to this post\nYou can never have too much black lace?\nTuli tänään huomattua ettei minun pitäisi käydä tähän aikaan vuodesta vaatekaupoissa ollenkaan. Joka kauppa on täynnä toinen toistaan kauniimpia pitsi-,sametti- ja satiiniunelmia. Ah, en kestä. Sain todellakin taistella itseni kanssa, että en vienyt jokaista vaatekappaletta mukanani. Olen toki tuhlannut jo suurimman osan opintotuestani, joka ei ole vielä edes tullut. Hyvä minä!\nEnsiksi kuitenkin kaunis Sinisterin hame, jonka ostin Grotescalta. Saadessani hameen ulos kirjekuoresta, olin varma ettei hame tulisi mahtumaan päälleni. Sinisterin koot tuppaavat vielä olemaan melkoisen pieniä. Mutta mitä vielä, hame mahtui reilusti päälleni, ei kiristä eikä purista. Hame on edestä lyhyt ja takaa pidempi. Jostain syystä pidän tuollaisista hameista paljon, mutta niitä löytää melko harvoin. Materiaaleina hameessa ovat musta sametti ja pitsi.\nSamassa kirjeessä saapui luokseni myös tekoripset, jotka voitin samaisen henkilön blogissa olevasta arvonnasta. Olin enemmän kuin yllättynyt, kun kuulin asiasta. Kerrankin olen onnettaren suosiossa.\nLähdin tänään käymään H&M:llä tarkoituksenani etsiä hiuskoriste, jonka näin eräässä naistenlehdessä. Noh hiuskoristetta ei löytynyt, mutta kaikkea muuta kylläkin. Liikaa kaikkea.\nEnsinnäkin, olen jakkufriikki. Rakastan lyhyitä, tyköistuvia jakkuja. En edes muista kuinka monta erilaista jakkua minulla on, mutta kaikki niistä ovat kovassa käytössä. Useamman olen käyttänyt täysin puhki. En voinut mitenkään vastustaa mustaa pitsistä jakkua. Outoa jakussa on se, ettei siinä ole edessä minkäänlaista kiinnitystä eli sitä pidetään auki. Ajattelin, että voisin ehkäpä itse viritellä siihen jonkinlaisen kiinnityksen.\nHieman parempi kuva kankaasta\nMontakohan pitsillä varustettua minihametta minulla on? En muista itsekään ja silti piti ostaa taas uusi. Pidin tästä, koska tässä on vetoketju kuminauhan sijasta vyötäröllä. Vetoketjullinen hame vain istuu huomattavasti kauniimmin.\nTäydellinen paita korsetin alle. Mustaa läpikuultavaa kangasta (hieman sifongin tapaista) ja kauluksessa mustaa satiinin tyylistä kangasta napituksella varustettuna.\nOlen metsästänyt usemman syksyn ja talven mustaa neuletakkia, jossa olisi se joku ns. "juttu". En tahdo mitään tylsää ja perinteistä. Minulla on itseasiassa sellainen tavallinen perus neuletakki, jonka ostin joskus töihin. Neuletakki on hyödyllinen esim. baariin mentäessä. Baarissa kun yleensä on päällä ohut paita tai pikkuinen toppi, jotka eivät hirveästi talvella lämmitä. Kerrospukeutuminen kunniaan! Onneksi nyt löytyi vihdoin ja viimein mieluinen neuletakki - toki pitsillä varustettuna.\nJa sitten informaatiota kaikille. H&M: ltä saa pitkiä hanskoja alle kymmenellä eurolla. Itse meinasin aluksi ostaa mustat pitsiset hanskat, mutta sitten bongasin nämä samettiset yksilöt rusetilla koristettuina. Tällaisia minulla ei vielä olekaan, mutta pitsisiä ja satiinisia löytyy useammat.\nSuurimman wtf-elämyksen koin kun löysin minisilinterin H&M: ltä. Sain napattua käsiini toiseksi viimeisen kappaleen näistä punaisista. Silintereitä oli hieman isommassa koossa myös mustina. Ei tosin ollut läheskään yhtä hieno kuin tämä punainen.\nJa sitten toinen hiuskoriste: ruusu, joka toimii myös rintakoruna.\nLopuksi hieman kosmetiikkaa. Tykkään käyttää hajuvesiä, mutta arkena ei viitsi hirveästi suihkautella 70 euron hintaisia tuoksuja. H&M:ltä löytyi huomattavasti edullisempi tuoksu arkikäyttöön. Tykkään niin paljon tuosta vanhanaikaisesta pullosta!\nLopuksi söpö huulikiilto mustassa ruusuisessa rasiassa.\nHalloween tuntuu nyt olevan joka paikassa. Jokainen kauppa pursuilee kaikkea Halloween-krääsää tai vähintäänkin näyteikkuna. Seppälästä löytyikin teemaan sopivat korvakorut. Minulla on myös seittikorvakorut olemassa ja mietinkin voisinko ne jotenkin yhdistää toisiinsa.\nViimeisenä poikkesin Vedo Modassa, josta ostin kauniin topin. Pidän kovasti violetin ja pitsin yhdistelmästä. Violetti kuultaa todella kauniisti läpi pitsin alta. Katselin myös samasta kaupasta erästä huivia, jonka ajattelin hankkia jossain vaiheessa, koska minulla on huutava tarve paksummalle pitsihuiville. Entinen huivini nimittäin katosi viime talvena mystisesti :(\nKauppoihin jäi vaikka mitä ihanaa vielä. Ollapa miljonääri. Noh joulun jälkeen tulee taas kevät ja rumat vaatteet valtaavat kaupat. Sitten säästyy taas rahaa, kun ei ole mitään ostettavaa. Tämä pikkujouluaika ei tee kyllä millään tasolla hyvää lompakolle.\nViikonloppuna on sitten Halloween. Oma Halloweenini menee yksin kotona, koska mies on iltavuorossa koko viikonlopun. Masentaa. Onneksi 5.11 on sitten myöhäis-Halloweenbileet, jonne suunnataan yhdessä poikaystävän kanssa. En ole sittenkään varma laitanko sen asun mitä alunperin suunnittelin. Minulla on liikaa ideoita!\nLupaan yrittää tällä viikolla tehdä vielä postauksen viime perjantaisesta Project Pitchforkin keikasta. Tarvitsen vain Sinnan ottamat kuvat, jotta saan postauksen tehtyä. Oli muuten päheä keikka.\nMukavaa alkavaa viikkoa kaikille lukijoilleni <3 !\nPosted by Adhara Ukrainski at 9:37 AM No comments: Links to this post\nTyylin ja persoonan kehitys\nViimein sain aloitettua tämän postauksen tekemisen. Minun piti tehdä tämä jo aikaisemmin, mutta nettini ei toiminut taaskaan. Olen tapellut tämän kanssa useamman päivän ja menetin hermoni niin totaalisesti, että tilasin uuden netin. On se kumma, että tänne ei saa kunnollista nettiä. Syy on helvetin antenni eli siis en asu kaapelitaloudessa. Haluan muuttaa täältä pois! Onneksi vuoden päästä muutan Helsinkiin. Sitä odotellessa. Angst.\nMutta asiaan. Mielestäni persoonan kehitys liittyy olennaisesti myös tyylin kehitykseen, ainakin itselläni. Sen takia kerron hieman molemmista, sekä merkittävistä tapahtumista elämässäni, jotka ovat vaikuttaneet ulkonäkööni. Henkilökohtaisimmat asiat jätän kuitenkin kertomatta.\nSynnyin vanhempieni esikoisena vuoden kylmimpään aikaan, helmikuun 4. päivänä vuonna 1986 Kemissä. Synnytykseni ei totisesti ollut helppo. Synnyin vasta pari viikkoa lasketun ajan jälkeen ja synnytystä piti käynnistää useaan kertaan.\nSyntymästäni asti minua on sanottu äitini näköiseksi ja se pitänee paikkansa. Jo vauvana minulla oli tummanruskea tukka ja isot tummat silmät, jotka keräsivät kehuja joka paikassa.\nÄitini ja minun 1-vuotis kuvat (Äiti 1961 ja minä 1987)\nJo lapsena rakastin kaikenlaisia röyhelömekkoja, koruja, meikkejä ja erityisesti juhlakenkiä. Siskoni taas kulki verkkareissa kädet taskussa, lippalakki päässä ja lyhyessä tukassa. Itse sanoin pienenä kasvattavani yhtä pitkät hiukset kuin Rosalindalla. Rosalindaan olin törmännyt jossain sadussa ja hänellä oli niin pitkä tukka että se ylsi korkeasta tornista maahan saakka. Tämä satu taidetaan tuntea paremmin nimellä Tähkäpää(?). En tiedä mistä kiinnostua ulkonäköön ja vaatteisiin on syntynyt, mutta jo lapsesta asti olen ollut hyvin tarkka ulkoisesta olemuksestani. Kiinnostus koruihin on syntynyt edesmennen ukkini ansiosta, joka oli ammatiltaan kello-ja kultaseppä. Hänellä oli tapana ostella suvun naispuolisille aina koruja lahjaksi, joten siitä omakin innostukseni kaikkea kiiltävää kohtaan on saanut alkunsa.\nKoska kaikki tyttömäinen kiinnosti minua, halusin myös harrastaa balettia ja harrastinkin sitä 6 vuotta. Tutu oli jo lapsena kova juttu ;)\nKyllä nyt hymyilyttää, kun on bling bling joka paikassa.\nKuka vielä väittää ettei 80-luvulla oltu tyylikkäitä? :D\nSitten siirrytään koulumaailmaan. Viihdyin koulussa hyvin, sain paljon kavereita ja pärjäsin erityisen hyvin taideaineissa. Musiikki ja kuvataide olivat lempiaineitani ja sain todistukseen erityisiä kehuja opettajalta juuri näistä aineista. Lapsena soitin myös pianoa ja trumpettia, harrastin edelleen balettia ja luin paljon kirjoja. Opettaja veikkasi minusta isona kirjailijaa ja yksi haaveistani onkin kirjoittaa kirja sairaudestani ja sen kanssa elämisestä. Aion toteuttaa haaveeni vielä jonain päivänä.\nEkaluokkalaisen lempiväri oli vaaleanpunainen\nAla-aste meni omalla painollaan. Tuli kokeiltua kaikki 90-luvun villitykset: tuttikorut, napapaidat, Spice Girls - kengät, glittermeikit jne. Oi niitä aikoja. Onneksi näistä tyylirikoksista ei ole todistusaineistoa.\nEnsimmäisen lävistykseni (nenän sivu) hankin muutama viikko ennen yläasteen alkua.\nYläaste oli itselleni hyvin vaikeaa aikaa. Sairastuin yläasteen alussa masennukseen jäätyäni kaveriporukoiden ulkopuolelle. Kaikki entiset kaverini saivat uudet jengit, missä liikkuivat, mutta minä en tuntunut sopivan minnekään. Tunsin itseni ulkopuoliseksi ja yksinäiseksi. Kokeilin kaikkia erilaisia tyylejä, mutta mikään ei jäänyt pidemmäksi aikaa.\nKoska minulla ei ollut juurikaan kavereita, ei minua myöskään kutsuttu mihinkään, eikä yksikään poika ollut kiinnostunut minusta. Se oli teinitytön kehittyvälle itsetunnolle kova kolaus. Aloin vihata itseäni ja omaa ulkomuotoani. Muistan kuinka toivoin olevani kuka tahansa muu paitsi minä. Kuvia minusta ei saanut ottaa, enkä muutenkaan halunnut olla esillä. Viihdyin parhaiten omissa oloissani piirtäen, maalaten ja kirjoja lukien. Päiväkirjan kirjoittaminen oli minulle oikea henkireikä ja minulla on edelleen jokainen päiväkirjani tallessa.\nSuurin muutos ulkoisessa olemuksessani tapahtui, kun eräänä iltana keväällä 2000 kuulin radiosta metallibändien kappaleita. Kuuntelin kappaleiden sanoja ja huomasin niiden kuvastavan hyvin ajatusmaailmaani. Siitä hetkestä lähtien alkoi täydellinen muodonmuutokseni. Saman vuoden kesällä tukkani väri vaihtui punertavanruskeasta mustaan, vaaleat meikit lensivät roskiin ja vaatekaappini koki täydellisen muutoksen.\nMuistan kun eräs poika kysyi minulta koulussa olenko gootti. Ihmettelin pojan kommenttia ja kysyin mitä gootti tarkoittaa. Poika totesi "se on juuri kuin sinä!". Silloin minä kuulin ensimmäisen kerran gooteista, mutta onneksi netti tarjosi enemmän tietoa kuvilla höystettynä. Ja tuolla tiellä ollaan edelleen, eikä paluuta entiseen ole.\nKesä 2000. Olin ollut paljon ulkona ja saanut kerrankin vähän väriä muuten kalpeaan ihooni. Tämä kuva on muutoksen alkuvaiheilta.\nKoska tuolloin ei ollut juurikaan nettikauppoja, saati että goottivaatteita olisi myyty missään päin Lappia, jouduin tekemään vaatteet itse ja etsimään kirppareilta. Opettelin itse ompelemaan kantapään kautta ja kirppareilta tein paljon hyviäkin löytöjä. Onneksi välillä pääsin käymään Oulussa, missä oli huomattavasti enemmän valikoimaa kaiken suhteen. Sieltä hankin myös lähes kaikki koruni ja kenkäni tuohon aikaan. Ainakin se kehitti luovuutta, kun vaatteita oli vaikea saada. Ja sainpahan yläasteen päättötodistukseen 10 käsitöistä. Ei mennyt täysin hukkaan kaikki se ponnistelu vaatteiden eteen.\n8. luokan luokkakuva.\n8. luokalla sain elämäni ensimmäiset silmälasit. Voitte uskoa, että en ollut asiasta riemuissani. Ei riittänyt, että itsetuntoni oli muutenkin täysi nolla, kiusaajat saivat taas yhden syyn lisää haukkua. Piilotin itseni yhä enemmän suurin bändipaitoihin, koska olin omasta mielestäni vastenmielinen läski. Vertailin itseäni jatkuvasti muihin ja uskoin kaiken pahan mitä ihmiset puhuivat. 9. luokalle mentäessä aloin pukeutua lähes päivittäin hameeseen, koska ajattelin sen peittävän läskini paremmin. Kehonkuvani oli totisesti pielessä, painoin tuolloin korkeintaan 55kg. Satuin vain olemaan muita tyttöjä kurvikkaampi.\nKesällä 2001 pääsin käymään Helsingissä ja elämäni ensimmäistä kertaa Morticiassa. Voi sitä lappilaistytön ihmetystä ja ihailua. Olin kuin taivaassa. Morticia oli tuohon aikaan ainoa goottivaatteita myyvä liike ja hinnat olivat sen mukaiset. Äiti kuitenkin heltyi ostamaan minulle yhden paidan ja siitä tuli heti lempivaatteeni.\nTeinigootti henkeen ja vereen :D\nAh teinikänni ja muovinen skumppalasi\n9.luokan syksyllä kuitenkin tapahtui jotain täysin ennenkuulumatonta. Kyllä, minä sain poikaystävän. Siis minä? Minä, omasta mielestäni maailman rumin, lihavin ja vastenmielisin naispuolinen olento sain poikaystävän. Tapasin hänet vanhassa kunnon Kissin chatissa, joka oli internetin suosituin kohtauspaikka tuohon aikaan. Vaikka mies asui toisella puolella Suomea, hän tuli luokseni hyvin pian tutustumisemme jälkeen. Se suhde oli sellaista balsamia haavoilleni ja nosti itsetuntoni täysin uudelle tasolle. Olen ikuisesti kiitollinen tälle ihmiselle siitä, miten hyvin hän kohteli minua ja jaksoi aina kannustaa minua eteenpäin.\nHain myös jatko-opiskelupaikkaa samasta kaupungista missä poikaystäväni asui ja kuin ihmeen kaupalla pääsin. Niinpä muutin 16-vuotiaana pois kotoa, yli 500km päähän vanhemmistani. Jätin kaiken entisen taakseni ja päätin aloittaa elämäni täysin alusta.\nHalloween 2003. Rumat tekohiukset. Tämä kuva todistaa, ettei sininen väri vain sovi minulle.\nLukio sujui omalla painollaan ja viihdyin koulussa ihan hyvin, vaikka tunsin itseni sielläkin ulkopuoliseksi. Sain kuitenkin ystäviä, enkä tuntenut itseäni enää yksinäiseksi ja masennuksenikin helpotti. Vuonna 2004 saavutin viimein täysi-ikäisyyden ja pääsin baareihin. Vaikka seurustelin edelleen mieheni kanssa, huomasin että monet miehet flirttailivat minulle baareissa. Olin täysin hämmentynyt asiasta, koska en ollut tottunut siihen, että miehet lähestyisivät minua. Aloin tarkastella itseäni uudessa valossa. Ehkä en ollutkaan niin vastenmielinen läski kuin kiusaajat olivat antaneet ymmärtää. Ehkä olinkin ihan nätti tyttö, jolla oli kurvikas vartalo. Tämä on toinen merkittävä vaihe tyylini kehityksessä.\nItsetuntoni lähti todelliseen nousuun vasta tässä vaiheessa. Aloin ostella seksikkäitä alusvaatteita, lyhyempiä hameita, kauniita sukkahousuja ja entistä naisellisempia vaatteita. Päätin, että en enää peittelisi itseäni.\nTässä vaiheessa tyylini alkaa olla lähellä sitä, mitä se on tänäkin päivänä. Vasta itsetuntoni noustua, uskalsin olla sitä, mitä todella halusin olla. En välittänyt mitä muut vaatteistani ajattelivat, mutta koitin peittää itseäni liian isoilla vaatteilla, enkä uskaltanut olla tarpeeksi naisellinen.\nEhkä muutokseni takia kolmen vuoden pituinen parisuhteeni päättyi eroon. Olin muuttunut ihmisenä niin paljon, että kai klassisesti kasvoimme erilleen. Halusin vielä kokea asioita. Olin liian nuori sitoutumaan.\nYlioppilaaksi kirjoitin Savonlinnan Taidelukiosta vuonna 2005. Puvun olin ostanut eräästä turkulaisesta juhlavaateliikkeestä. Yläosa oli punainen samettikorsetti muoviluilla ja alaosa musta satiinihame. Lisäksi mustat satiinihanskat\nLukion jälkeen pakkasin jälleen tavarani ja muutin Savonlinnasta Turkuun uuden poikaystäväni kanssa. Elämä Turussa ei ollut kuitenkaan sellaista kuin kuvittelin. Huomasin taas olevani yksinäinen ja aloin masentua. Syksyllä sain viimein työpaikan ja aloitin kolmivuorotyön. Suhdekin loppui omia aikojaan ja aloin etsiä omaa asuntoa. Parikymppisenä olin ensimmäistä kertaa sinkku ja asuin täysin yksin. Rankka vuorotyö ja villi sinkkuelämä vaativat veronsa, se näkyi ulkonäössä. Ruokaa söin kun ehdin ja epäterveellistä se tietysti oli.\nHäpeän nykyään sitä miten pahaan kuntoon annoin itseni päästä. Elämäni oli kuitenkin tuohon aikaan hyvin sekaisin, enkä tiennyt mitä tulevaisuudelta toivoin tai odotin. En halunnut edes ajatella tulevaisuutta, mutta tiesin että halusin Turusta pois. Se paikka ei ollut minua varten, mutta silti asuin siellä lähes 3 vuotta.\nJuhannus 2007, Västerås, Sweden\nSyksyllä hankin itselleni toisen lävistyksen, labretin.\nAlkuvuodesta 2008 innostuin värjäämään otsatukkani violetiksi. Vaikka otsatukkani ei täysin violetti ollutkaan, pidin tukastani hyvin paljon.\nAlkukesästä 2008 muutin viimein pois Turusta tänne Espooseen. Espoossa aloin käydä enemmän goottiklubeilla ja ostella uusia goottivaatteita, koska täällä siihen oli paras mahdollisuus.\nJoulukuussa 2008 laitoin itselleni punaiset hiuslisäkkeet, joista tykkäsin todella paljon. Nämä ovat ehkä suosikkihiukseni kaikista, mitä minulla on ollut. Harkitsen, että laittaisin nämä takaisin jossain vaiheessa. Vuoden lopussa aloitin myös säännöllisen liikunnan monen vuoden tauon jälkeen ja se jos joku teki hyvää sekä sisäisesti, että ulkoisesti. Liikunta on siitä lähtien ollut säännöllistä ja olen oppinut nauttimaan siitä.\nKeväällä 2009 hiuksissa oli taas violettia, tällä kertaa aitohiusraitojen muodossa. Raidat oli kiinnitetty teippi- ja liimakiinnityksellä. Tykkäsin näistäkin, mutta ne olivat hieman liian lyhyet omaan tukkaani. Tarpeeksi pitkää hiusta on tosin vaikea löytää.\nBloggaamisen aloitin lokakuussa 2009 eli siitä lähtien olettekin nähneet kuvia tyylistäni, mutta pistän tänne silti muutamia tältäkin vuodelta.\nHelmikuussa 2010 täytin 24 vuotta ja sitä juhlittiin suuren ystäväjoukon kanssa. Otsatukka oli vaihtanut väriään punaiseksi.\nKeväällä 2010 otin kolmannen lävistykseni madonnan.\nJa kuva nykyhetkestä tai melkein ainakin, eli viime perjantailta.\nKuten huomaatte tyylini ei ole juuri muuttunut viimeisen viiden vuoden aikana. Olen myös rauhoittunut hyvin paljon villeistä sinkkuajoistani. Iän myötä tullut itsevarmuus on tuonut myös tyyliin varmuutta ja pysyvyyttä. Enää ei tule sorruttua pahoihin ylilyönteihin, eikä tarvitse miettiä mitä muut ajattelevat ulkonäöstäsi.\nEntä tulevaisuudessa? Olenko gootti vielä vanhainkodissakin? Aika näyttää eikä tulevaisuudesta voi koskaan tietää. Uskon, että lapsien myötä tyylini tulee muuttumaan pelkistetymmäksi, mutta mitään tuulipukumammaa minusta ei tule ikinä. Sen voin luvata. Uskon, että naisellisuus tulee aina olemaan osa tyyliäni, kuten hameet ja korkokengät. Hiusväri on myös asia, joka tuskin tulee muuttumaan. Musta on väri, joka sopii minulle parhaiten, koska se on hyvin lähellä luonnollista hiustenväriäni.\nEn osaa kuvitella itseäni missään muussa tyylissä. Olen ollut gootti yli 10 vuotta elämästäni ja se on niin suuri osa identiteettiäni, että siitä on vaikea luopua. Onneksi minun ei tarvitsekaan :)\nPosted by Adhara Ukrainski at 2:31 PM No comments: Links to this post\nHeja Sverige och Lapland\nOutfit with hearts\nIn the heart of misty october\nSunnuntain sukuloinnit ja arkistojen aarteita


IBM selvisi natsisyytteistä\nJulkaistu: 21.8.2006 14:37 , Päivitetty: 21.8.2006 14:41\nGypsy International Recognition and Compensation Action -järjestön mukaan IBM auttoi natseja jäljittämään muun muassa romaneja ja juutalaisia IBM:n Hollerith-reikäkorttikoneiden avulla.\nJärjestö vaati 15 500 euron korvauksia viidelle romanille, jotka menettivät perheenjäseniään joukkomurhissa, kertoo uutistoimisto AFP.\nOn jo vuosikymmeniä ollut yleisessä tiedossa, että Holleritheja käytettiin apuvälineinä holokaustissa. IBM on aiemmin antanutkin hyvityksenä kolme miljoonaa dollaria saksalaiselle hyväntekeväisyysrahastolle. Oikeuden mukaan IBM:ää ei kuitenkaan voi asiasta syyttää.\nIBM on kertonut, että natsit ottivat sen Saksan-tytäryhtiön hallintaansa ennen toista maailmansotaa ja ettei yhtiötä voi siksi pitää vastuussa siitä, miten natsit reikäkorttikoneita käyttivät.\nRomanien syytteet perustuivat vuonna 2001 julkaistuun Edwin Blackin kirjaan "IBM and the Holocaust: The Strategic Alliance between Nazi Germany and America's Most Powerful Corporation". Siinä kerrotaan, että Hollerith-koneilla rekisteröitiin muun muassa keskitysleireille lähetettyjen henkilöiden tietoja.\nNatsit murhasivat toisessa maailmansodassa kuuden miljoonan juutalaisen lisäksi ainakin 600 000 romania. Romanijärjestön mukaan määrä lienee kuitenkin ollut lähempänä 1,5 miljoonaa.


HALJUS99 Pro gradu -seminaari ja -tutkielma, 40 op – Johtamiskorkeakoulu\n▪ Opinto-oppaat » Johtamiskorkeakoulu 2015–2017 » Pakolliset opinnot\nHALJUS99 Pro gradu -seminaari ja -tutkielma 40 op\nJulkisoikeuden professorit ja apulaisprofessorit\nHALJUS22 Julkisoikeuden syventävä tutkimusjakso\nPro gradu -tutkielmalla opiskelija osoittaa perehtyneensä tieteelliseen ajatteluun ja tutkimustyöhön julkisoikeuden alalla. Opiskelija hallitsee tutkielmansa kohteensa olevan aihepiirin, siihen liittyvän oikeudellisen problematiikan sekä tarvittavat tutkimusmenetelmät. Opiskelija tuntee hyvän tieteellisen käytännön periaatteet ja osaa soveltaa niitä.\n- Aktiivinen osallistuminen ryhmätyöskentelyyn, jonka kuluessa ryhmän jäsenet valmistelevat pro gradu -tutkielmiaan laatimalla niitä koskevien käsikirjoitusten osia ja kommentoivat toistensa esityksiä\n- Pro gradun laadinta: aineiston kokoaminen ja analyysi sekä tutkimustulosten raportointi\n- Kypsyysnäytteen antaminen\nTutkielma laaditaan nimetyn ohjaajan johdolla ja hänen hyväksymästään aiheesta. Se voidaan laatia myös kahden tai useamman opiskelijan ryhmätyönä tai osana laajempaa tutkimusprojektia, mikäli sellainen järjestetään. Tällaiselta tutkielmalta edellytetään, että kunkin opiskelijan osuus on arvioitavissa ja että tutkielman laatimiseen tarvittava työmäärä vastaa kunkin tekijän osalta yksin tehdyn tutkielman laatimiseen vaadittavaa työpanosta. Sovittu aihe varataan ko. opiskelijan nimiin sen jälkeen, kun tutkielmaa koskeva ideapaperi on käsitelty seminaarissa (JOIKS22 Julkisoikeuden syventävä tutkimusjakso). Jos opiskelija ei ole kolmen vuoden aikana aiheen varaamisesta jättänyt tutkielmaa tai ottanut muulla tavoin yhteyttä työn ohjaajaan, sama aihe voidaan antaa toiselle opiskelijalle. Tutkielman ohjepituus on 80–100 normaal\nKypsyysnäytteen tulee osoittaa, että opiskelijalla on hyvä äidinkielen taito ja että hän on perehtynyt tutkielman aihepiiriin. Asiallisen sisällön ohella kiinnitetään kypsyysnäytteen arvostelussa huomiota siihen, että kirjoitus on johdonmukainen ja selkeä sekä kielellisesti moitteeton. Kypsyysnäyte suoritetaan julkisoikeuden yleisessä tentissä, johon ilmoittaudutaan vähintään 7 pv ennen tenttitilaisuutta. Tutkielma ja siihen liittyvä kypsyysnäyte arvostellaan yhtenä kokonaisuutena.\nPro gradu -tutkielma laaditaan graduryhmässä, joka on välitöntä jatkoa seminaarityöskentelylle (HALJUS22 Julkisoikeuden syventävä tutkimusjakso). Työskentelyn kesto on kaksi periodia. Graduryhmään osallistuminen edellyttää opiskelijan sitoutumista ryhmän aikatauluihin samoin kuin valmiutta käyttää riittävästi aikaa paitsi ryhmätyöhön myös itsenäiseen työskentelyyn opintojakson aikana.\nRyhmässä opiskelijat jatkavat ryhmän vetäjän johdolla pro gradu -tutkielmiensa laadintaa siitä, mihin ne ovat HALJUS22 -jakson seminaarissa jääneet. Opiskelijat laativat graduihinsa liittyviä kirjallisia esityksiä siten, kuin ryhmässä kulloinkin sovitaan (esim. kaksi n. 15-20 sivun pituista osiota pro gradusta). Esitykset käsitellään ryhmän yhteisissä tapaamisissa. Ryhmätyöskentelyn lopuksi opiskelijat esittelevät ryhmässä valmiin gradunsa tai graduksi tarkoitetun käsikirjoituksensa. Tavoitteena on, että pro gradut valmistuvat seminaarin loppuun mennessä tai välittömästi sen jälkeen.\nJulkisoikeuden opintosuunnan syventävät opinnot\nHALJUS99 Pro gradu -seminaari ja -tutkielma -


Kuin exän kopio: He valitsevat aina samannäköisen puolison\nKuin kopioisi exän: He valitsevat aina samannäköisen puolison\ntiistai 10.02.2015 klo 16:07\nIina Kuustosen ja yllättävän monen muun ex ja nykyinen muistuttavat toisiaan.\nToinen tykkää tummasta. Ja ottaa aina sellaisen. Toinen viehättyy seksikkään partaisesta. Ja löytää taas sellaisen.\nIina ja tummat komistukset\nNäyttelijä Iina Kuustonen seurusteli pitkään kollegansa Kai Vaineen kanssa. Suhteen päätyttyä Putous-tähti löysi nopeasti rinnalleen hätkähdyttävän paljon ex-rakastaan muistuttavan Sebastian Rejmanin.\nNykyinen: Sebastian Rejman.\nEx: Kai Vaine.\nMolemmat ovat tummia, sopivan parrakkaita komistuksia, joiden ulkomuodossa on jotain hyvin miehekästä ja boheemia.\nKimi ja sporttimimmit\nviehättyy sporttisista, pitkätukkaisista tummaveriköistä. Kihlatussa\non paljon samaa kuin ex-vaimossa\n. Pajuvitsamaisen hoikka Jenni on harrastanut koko ikänsä ratsastusta. Personal traineriksi opiskelevalla Mintulla on vahva tausta yleisurheilun, jalkapallon ja ringeten parissa.\nJari ja kaunottaret\nEx-kiekkotähti Jari Kurrilla on silmää pitkätukkaisille vaaleaveriköille, joilla on kaunis hymy.\nJarin nykyinen vaimo, entinen Miss Suomi Vanessa (o.s. Forsman) on hyvin samantyyppinen kuin ensimmäinen vaimo Tiina. Vaikka naisten kasvonpiirteet poikkeavat toisistaan, yleisvaikutelmassa on paljon samaa.\nJari ja Tiina aikoinaan.\nPertti ja vaaleaveriköt\nPertti Salolainen ja Niina Koski.\nPoliitikko Pertti Salolaisen seurustelusuhde päättyi vuodenvaihteessa kohun saattelemana, kun Niina Koski jätti hänet Facebookissa. Verevä Niina muistuttaa kovasti Pertin edellistä naisystävää Pirkko Hälikkää. Molemmat naiset viihtyvät blondeina ja ovat muodokkaita. Yhdennäköisyyttä lisäävät samanlaiset nenät.\nPirkko Hällikkä ja Pertti Salolainen.\nOssi ja tummat kaunottaret\nJääkiekkoilija Ossi Väänänen on onnistunut houkuttelemaan käsipuoleensa todellisia kaunottaria. Seurustelu tumman mallikaunottaren Mirella Koulliaksen kanssa johti jopa avioliittoon. Lyhyeksi jääneen liiton jälkeen Ossi löysi rinnalleen Jenni Dahlmanin, jonka tummuus, kauneus ja hoikkuus tuovat mieleen Mirellan.\nOssi Väänänen ja Mirella Koulias.


Palkka-asiantuntija (junior/senior), HR4\nIlmoituksen osoite: https://tyopaikat.oikotie.fi/tyopaikka/1162669\nHei sinä kokenut tai tuleva palkkaosaaja, haluatko liittyä osaavaan ja innostuneeseen tiimiimme? Lue alta, millaisia hommia meillä olisi tarjolla!\nAamulla kun saavun toimistolle, minua odottavat hymyilevät työkaverit ja tuore kahvi. Vaihdamme kuulumiset ja availen samalla sähköpostia. Asiakasorganisaation henkilöstöpäällikkö on lähestynyt muutamalla kysymyksellä. Saan vastaukset eteenpäin ripeästi ja sovimme samalla palaverista, jonka tavoitteena on palkkahallinnon kehittäminen. Haluamme minimoida manuaalisen työn ja siirtyä koko ajan ketterämpiin käytäntöihin. Kokenut kollegani vetää uuden järjestelmän käyttöönottoprojektia, ja hän lupaa jakaa viimeisimpiä oivalluksia ja parhaita käytäntöjä tämän viikon tiimipalaverissa. Tiimissämme parasta on avoin ja välitön ilmapiiri. Kokeneet osaajat tukevat ja joka päivä pääsee oppimaan uutta, silloinkin kun on kiirettä tai haastavia tilanteita käsiteltävänä.\nAamupäivällä keskityn palkkamateriaaleihin ja raportointiin sekä autan tiimimme uusinta jäsentä työehtosopimuksen tulkinnassa, raporttien luomisessa ja Excel-kaavoissa. Lounaalle lähdemme porukalla, ja tällä kertaa syömme ulkona auringonpaisteessa. Iltapäivällä lähden kollegani kanssa palaveriin suunnittelemaan yhteistyön käynnistämistä uuden asiakkaamme kanssa. Keskustelemme tulevasta palvelumallista ja vastuujaosta. On mahtava tehdä töitä suoraan asiakkaiden kanssa! Tieto kulkee, tutustumme asiakkaan liiketoimintaan ja saamme sparrattua toiveet ja haasteet helposti.\nVielä ennen kotiinlähtöä käyn läpi asiakkaani laadunvalvontaa ja sovin palkka-ajon poikkeamasta johtuvasta lisäajosta. Luen ilolla sähköpostiin kilahtaneen positiivisen palautteen asiakkaan ohjausryhmästä ja huomaan kollegan ”Tassu high five” -kiitoksen. Huomenna työskentelen koko päivän asiakkaan tiloissa osana heidän palkka- ja HR-tiimiään, kuten aina joka toinen viikko. Työpäivät asiakastiimin kanssa tuovat työhön aivan uudenlaisia näkökulmia. Sovin samalla esimieheni kanssa ajan seuraavaan Oma suunta -keskusteluun. Viime keskustelun teemana oli Hyvinvointi, seuraavaksi puhumme Kehittymisestä. Työskentely HR-alan edelläkävijäyhtiössä takaa, että työntekijöiden hyvinvoinnista ja motivaatiosta huolehditaan. Sitten kotia kohti!\nHaemme HR4:n palkkatiimiin uusia jäseniä. Etsimme joukkoomme palkanlaskennasta innostuneita osaajia niin junior- kuin senior-tehtäviin. Räätälöimme tehtävänkuvan osaamisesi ja kiinnostuksesi mukaisesti. Toivomme joukkoomme positiivisen asenteen ja järjestelmällisen työskentelytyylin omaavia työkavereita, jotka tarttuvat tehtäviin rohkeasti. Tarjoamme sinulle monipuolisia ja mielenkiintoisia tehtäviä, erinomaiset kehittymismahdollisuudet sekä innostuneen ja osaavan tiimimme tuen. Työssä oppimisen lisäksi pääset osallistumaan HR4 Taito Akatemian koulutuksiin.\nElokuussa 2018 muutamme uusiin tiloihimme Keilaniemeen – erinomaisten kulkuyhteyksien äärelle.\nMikäli innostuit tehtävästä, lähetä hakemuksesi mahdollisimman pian: https://hr4.fi/tyopaikat/\nLisätietoja antaa HR4:n Senior rekrytointikonsultti Jenna Jussila: p. 050 442 8444. Odotamme sinua innolla laumamme jäseneksi!\n#payroll #palkanlaskenta #HR #konsultti #consultant #asiantuntija


Korialainen Kaslink lähtee valloittamaan Kiinaa — Tuotteita on myynnissä kiinalaisille kesäkuusta alkaen - Kouvolan Sanomat\nKorialainen Kaslink lähtee valloittam...\nKiinalaisille tarjotaan verkkokaupassa kaurapohjaisia Kaslink Aito -tuotteita. Kaslink tekee hankkeessa yhteistyötä K-ryhmän kanssa.\nKukkosen veljekset Matti (vasemmalla), Juha-Petteri ja Tuomas Kukkonen vievät perheyhtiön uusille markkina-alueille. Kiinalaiset voivat ostaa kesäkuun alusta alkaen Kaslinkin kaurapohjaisia tuotteita. Arkistokuva.\nKorialaisen perheyhtiön Kaslinkin kova kasvu jatkuu. Nyt yhtiö lähtee Kiinan markkinoille.\nKaslink ja K-ryhmä ovat aloittaneet yhteistyön. Sopimuksen mukaan kaurapohjaiset Kaslink Aito -tuotteet ovat saatavilla Kiinassa. Kiinalaiset voivat kesäkuusta alkaen ostaa Kouvolassa valmistettuja tuotteita K-ryhmän verkkokaupasta.\nKaurapohjaisten tuotteiden kysyntä kasvaa voimakkaasti eri puolilla maailmaa.\n— Kiina on meille uusi markkina, ja on hienoa saada Kaslink Aito -tuotteet uusien kuluttajien saataville. Terveystietoisuus ja kiinnostus pohjoismaista, puhdasta ruokaa kohtaan ovat Kiinassa kovassa kasvussa, eli potentiaalista asiakaskuntaa löytyy, Kaslinkin myyntijohtaja Matti Kukkonen sanoo.\nKukkosen mukaan K-ryhmä oli luonteva kumppani, koska yhteistyötä on tehty jo aiemmin kotimaassa.\n— Halusimme Kaslink Aito -tuotteet valikoimiin, sillä niissä yhdistyvät kiinnostavat raaka-aineet kaura ja mustikka, jotka edustavat vahvasti suomalaisia raaka-aineita, K-ryhmän tavarakaupan johtaja Harri Hovi sanoo.\nKolmen Kukkosen veljeksen omistaman yrityksen liikevaihto oli viime vuonna 60 miljoonaa euroa. Yhtiö työllistää yli 170 henkilöä Kouvolassa ja Helsingissä.\nYrityksen perusti vuonna 2001 nykyisten omistajien Tuomas, Juha-Petteri ja Matti Kukkosen isä Raino Kukkonen. Kaslinkin valmistamia elintarvikkeita myydään jo yli 15 maassa Euroopassa.


Sepelvaltimotautipotilaan liikunnallinen kuntoutus vähentää ennenaikaista kuolleisuutta - ePressi\nLiikuntapainotteiset sydänkuntoutusohjelmat vähentävät ennenaikaista kokonaiskuolleisuutta noin 20% ja sydänkuolleisuutta noin 30% enemmän verrattuna tavanomaiseen sepelvaltimotautipotilaan jatkohoitoon, todetaan Suomen Fysioterapeuttien tänään julkistamassa Sepelvaltimotautipotilaan liikunnallinen kuntoutus –suosituksessa.\nVaikka sydänkuntoutuksen vaikuttavuudesta on vankka tieteellinen näyttö, arviolta vain 10-30% suomalaisista sydänpotilaista ohjautuu sairaalavaiheen jälkeen kuntoutukseen, kun vastaava prosenttiluku on esimerkiksi Saksassa ja Liettuassa yli 50.\n— Miksi Suomessa vain murto-osa sepelvaltimotautipotilaista osallistuu sydänkuntoutukseen, vaikka kuntoutuksesta hyötyisivät sekä potilas että terveydenhuoltojärjestelmä, ihmettelee suositustyöryhmän puheenjohtaja, laboratoriopäällikkö, dosentti Arto Hautala Vervestä.\nSydänpotilaan kuntoutuksen tulee olla suunnitelmallista, tavoitteellista ja monialaista terveydenhuollon ammattilaisten ohjaamaa toimintaa. Sydänkuntoutuksen tavoitteena on sydänpotilaan toimintakyvyn, itsenäisen selviytymisen, elämänlaadun ja hyvinvoinnin paraneminen sekä työikäisillä työkyvyn kohoaminen tai sen palauttaminen.\nSepelvaltimotauti on sydämen omien valtimoiden ahtautumisesta johtuva sairaus. Sen ilmenemismuotoina tunnetaan rasitusrintakipu eli angina pectoris, sydäninfarkti ja äkillinen kuolema. Miehillä sepelvaltimotauti ilmenee tavallisimmin äkillisinä tapahtumina, kuten sydäninfarktina ja äkkikuolemana, mutta naisilla rasitusrintakipuna. Sepelvaltimotauti on suomalaisten tärkein kuolinsyy aiheuttaen nykyisin noin 13 000 kuolemaa vuosittain ja noin 25 % sekä naisten että miesten kuolemista. Vaikka sepelvaltimotautikuolleisuus on vähentynyt voimakkaasti työikäisillä naisilla ja miehillä, taudin aiheuttama kuormitus terveydenhuoltojärjestelmälle ei ole vähentynyt. Tautiin sairastuminen on siirtynyt myöhempään ikään ja iäkkäiden henkilöiden määrä väestössä on kasvanut.\nKehittämisasiantuntija Heli Kangas, Suomen Fysioterapeutit p. (09) 5422 7547 tai heli.kangas@suomenfysioterapeutit.fi


Canon EOS 760D -runko | Top Shot - Palveleva, oikea kamerakauppa, myös netissä\nhttps://www.topshot.fi/product/11638/canon-eos-760d--runko11638Canon EOS 760D -runko799EURInStockh1. Canon EOS 760D - Vie valokuvaus uudelle tasolle 24,2 megapikselin kennolla, mukautettavalla 19 pisteen automaattitarkennusjärjestelmällä ja monipuolisilla säädöillä. Kuvaa kauniita, elokuvamaisia videoita yhtä helposti kuin stillkuvia. Hallitse kameran kaikkia toimintoja kuvauksen aikana ja yhdistä kamera verkkoon ja jaa kuvat ja videot Wi-Fi- ja NFC-yhteydellä * Mukautettava 19 pisteen automaattitarkennus EOS 760D-kameran mukautettava 19 pisteen automaattitarkennus lukittuu kohteeseen ja takaa erinomaiset tulokset. Jokainen piste on ristikkäistyyppinen, joten se lukittuu kohteeseen nopeasti ja tarkasti. Näin saat onnistuneita kuvia, kuvasit sitten urheilua, muotokuvia tai maisemia. * Nopea suoritin Nopean DIGIC 6 -suorittimen ansiosta voit kuvata jopa 5 kuvaa sekunnissa, etkä menetä hetkeäkään. 7 560 kuvapisteen mittausanturi yhdessä välkynnän tunnistuksen kanssa takaa tasaisen ja oikean valotuksen. * Välkkymisen tunnistus Esimerkiksi loisteputkien aiheuttama valon välkkyminen voi sotkea kirkkauden ja värien mittaustulosta. EOS 760D pystyy havaitsemaan sellaiset olosuhteet ja ajoittamaan kunkin kuvan välkkyvän valonlähteen kirkkauden huippuun, jolloin kuvista tulee tasalaatuisia. * Vakaammat videot Kuvaa upeita Full HD -videoita EOS 760D-kameran Hybrid CMOS AF III -automaattitarkennuksella ja elokuvamaisella terävyysalueella. Järjestelmä mahdollistaa sulavan tarkennuksen ja kohteen seurannan, joten kohde pysyy aina tarkkana ja tausta kauniisti sumennettuna. MP4-tuen ansiosta videotiedostojen lähettäminen ja siirtäminen on helppoa. Tekniset tiedot: * Kenno: 22,3 × 14,9mm, CMOS * Tehollisia pikseleitä: n. 20,2 miljoonaa * Prosessori: DIGIC 6 -prosessori * Automaattitarkennus/pisteet: 19 ristikkäistyyppistä tarkennuspistettä (keskellä f/2,8) * Automaattitarkennuksen toiminta-alue: EV EV 1-20 * Valotuksen kompensointi: +/– 5 EV 1/3 tai 1/2 askelin * ISO-herkkyys: AUTO (100–6400), 100–12800 1 arvon askelin. ISO-herkkyysalue laajennettavissa asetukseen H: 25600 * Sähköisesti ohjattu verhosuljin: 30-1/4000 s * LCD-näyttö: 7,7 cm:n (3,0 tuuman) Clear View II -TFT-näyttö, noin 1 040 000 pistettä * Katselukulma (vaaka-/pystysuunnassa): n. 170° * Kiinteän salaman ohjeluku (ISO 100, metriä): 12 * Jatkuva kuvaus: n. 5 kuvaa/s * Tiedostomuoto: JPEG, RAW: RAW (14-bittinen), MOV (video: H.264 tai MP4) * Liitännät: SuperSpeed USB 2, HDMI-miniliitäntä, Ulkoinen mikrofoni (stereominiliitin) * Tallennusmedia: SD-, SDHC- tai SDXC (UHS-I) -kortti * Tuetut käyttöjärjestelmät: Windows 8.1 / 8 / 7 SP1, OS X 10.8–10.10 * Toiminta-aika: n. 440 kuvaa * Rungon materiaalit: alumiiniseos ja lasikuituvahvisteinen polykarbonaattihartsi ulko-osat: lasikuituvahvisteinen polykarbonaattihartsi, jossa johtavaa erikoiskuitua * Käyttöympäristö: 0–40 °C, suhteellinen ilmankosteus enintään 85 % * Mitat (L x K x S): 131,9 x 100,9 x 77,8 mm * Paino: n. 565 g (akun ja muistikortin kanssa)799Canonhttps://www.topshot.fi/tuotekuvat/258x258/EOS_760D%20FRT.jpg/Digikamerat/Järjestelmäkamerat/Canon\nCanon EOS 760D -runko\nCanon EOS 760D – Vie valokuvaus uudelle tasolle 24,2 megapikselin kennolla, mukautettavalla 19 pisteen automaattitarkennusjärjestelmällä ja monipuolisilla säädöillä.\nKuvaa kauniita, elokuvamaisia videoita yhtä helposti kuin stillkuvia. Hallitse kameran kaikkia toimintoja kuvauksen aikana ja yhdistä kamera verkkoon ja jaa kuvat ja videot Wi-Fi- ja NFC-yhteydellä\nMukautettava 19 pisteen automaattitarkennus\nEOS 760D-kameran mukautettava 19 pisteen automaattitarkennus lukittuu kohteeseen ja takaa erinomaiset tulokset. Jokainen piste on ristikkäistyyppinen, joten se lukittuu kohteeseen nopeasti ja tarkasti. Näin saat onnistuneita kuvia, kuvasit sitten urheilua, muotokuvia tai maisemia.\nNopean DIGIC 6 -suorittimen ansiosta voit kuvata jopa 5 kuvaa sekunnissa, etkä menetä hetkeäkään. 7 560 kuvapisteen mittausanturi yhdessä välkynnän tunnistuksen kanssa takaa tasaisen ja oikean valotuksen.\nEsimerkiksi loisteputkien aiheuttama valon välkkyminen voi sotkea kirkkauden ja värien mittaustulosta. EOS 760D pystyy havaitsemaan sellaiset olosuhteet ja ajoittamaan kunkin kuvan välkkyvän valonlähteen kirkkauden huippuun, jolloin kuvista tulee tasalaatuisia.\nKuvaa upeita Full HD -videoita EOS 760D-kameran Hybrid CMOS AF III -automaattitarkennuksella ja elokuvamaisella terävyysalueella. Järjestelmä mahdollistaa sulavan tarkennuksen ja kohteen seurannan, joten kohde pysyy aina tarkkana ja tausta kauniisti sumennettuna. MP4-tuen ansiosta videotiedostojen lähettäminen ja siirtäminen on helppoa.\nTehollisia pikseleitä: n. 20,2 miljoonaa\nProsessori: DIGIC 6 -prosessori\nAutomaattitarkennus/pisteet: 19 ristikkäistyyppistä tarkennuspistettä (keskellä f/2,8)\nAutomaattitarkennuksen toiminta-alue: EV EV 1-20\nISO-herkkyys: AUTO (100–6400), 100–12800 1 arvon askelin. ISO-herkkyysalue laajennettavissa asetukseen H: 25600\nSähköisesti ohjattu verhosuljin: 30-1/4000 s\nJatkuva kuvaus: n. 5 kuvaa/s\nTallennusmedia: SD-, SDHC- tai SDXC (UHS-I) -kortti\nRungon materiaalit: alumiiniseos ja lasikuituvahvisteinen polykarbonaattihartsi\nulko-osat: lasikuituvahvisteinen polykarbonaattihartsi, jossa johtavaa erikoiskuitua\nMitat (L x K x S): 131,9 × 100,9 × 77,8 mm\nPaino: n. 565 g (akun ja muistikortin kanssa)\nHihna, litiumioniakku ja laturi, usb- ja videokaapelit, kattava ohjelmistopaketti ja suomenkielinen käyttöopas.\nSanDisk SDHC Ultra 16 Gt (80 Mt/s)\nSanDisk SDHC Ultra 32 Gt (80 Mt/s)\nCanon EOS 1300D 18-55 mm IS II Kit\nCanon EOS 6D -runko\nCanon EOS 7D Mark II -runko\nCanon EOS 80D -runko\n1 149,00 1 299,00\nCanon EOS 80D 18-135mm IS USM KIt